
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2672 

21 Οκτωβρίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση τροποποιήσεων του Κανονισμού Εσωτερι¬ 
κής Υπηρεσίας του Πρωτοδικείου Πειραιώς, που 
επήλθε με την υπ’ αριθμ. 9/2013 απόφαση της 

Ολομέλειας αυτού. 1 

Εν μέρει τροποποίηση του νέου Κανονισμού Εσωτε¬ 
ρικής Υπηρεσίας του Πρωτοδικείου Σπάρτης, που 
καταρτίστηκε με την υπ’ αριθμ. 19/2013 απόφαση 
της Ολομέλειας αυτού. 2 


ΑΠΟΦΑΣΕΙ Σ 

Αριθμ. απόφ. 39/2013 (1) 


Έγκριση τροποποιήσεων του Κανονισμού Εσωτερικής 
Υπηρεσίας του Πρωτοδικείου Πειραιώς, που επήλ¬ 
θε με την υπ' αριθμ. 9/2013 απόφαση της Ολομέ¬ 
λειας αυτού. 

Η ΟΛΟΜΕΛΕΙΑ ΤΟΥ ΑΡΕΙΟΥ ΠΑΓΟΥ 
(Σε συμβούλιο) 

Σήμερα 3 Σεπτεμβρίου 2013, ημέρα Τρίτη και ώρα 10.00" 
στο Κατάστημα του Αρείου Πάγου και στην αίθουσα 
διασκέψεων της Ολομέλειας (γρ. 205 του 2ου ορόφου) 
συνήλθε, ύστερα από νόμιμη πρόσκληση της Προέδρου 
του Αρείου Πάγου, η, κατά τα άρθρα 14 και 17 του Κώ¬ 
δικα Οργανισμού Δικαστηρίων και Κατάστασης Δικα¬ 
στικών Λειτουργών (κυρωτικός νόμος 1756/1988, όπως 
ισχύει σήμερα), Ολομέλεια σε συμβούλιο, στην οποία 
έλαβαν μέρος οι: 1) Μιχαήλ Θεοχαρίδης, Πρόεδρος του 
Αρείου Πάγου, 2) Αθανάσιος Κουτρομάνος, 3) Γεώργιος 
Χρυσικός, 4) Βασίλειος Λυκούδης, 5) Δήμητρα Παπα- 
ντωνοπούλου, 6) Νικόλαος Λεοντής, 7) Γρηγόριος Κου- 
τσόπουλος, 8) Σπυρίδων Μιτσιάλης, Αντιπρόεδροι του 
Αρείου Πάγου, 9) Βιολέττα Κυτέα, 10) Βασιλική Θάνου- 
Χριστοφίλου, 11) Γ εώργιος Γ εωργέλλης, 12) Δημήτριος 
Μουστάκας, 13) Δημήτριος Μαζαράκης, 14) Παναγιώτης 
Ρουμπής, 15) Ανδρέας Δουλγεράκης, 16) Κωνσταντίνος 
Φράγκος - Εισηγητής, 17) Νικόλαος Πάσσος, 18) Νικόλαος 
Μπιχάκης, 19) Αικατερίνη Βασιλακοπούλου-Κατσαβριά, 
20) Ιωάννης Γιαννακόπουλος, 21) Χρυσόστομος Ευαγγέ¬ 
λου, 22) Δημήτριος Κράνης, 23) Χριστόφορος Κοσμίδης, 
24) Ανδρέας Ξένος, 25) Ευφημία Λαμπροπούλου, 26) Νι¬ 


κόλαος Τρούσας, 27) Δημήτριος Κόμης, 28) Βασίλειος 
Λαμπρόπουλος, 29) Αντώνιος Ζευγώλης, 30) Ερωτό- 
κριτος Καλούδης, 31) Ασπασία Καρέλλου, 32) Γεράσι¬ 
μος Φουρλάνος, 33) Αργύριος Σταυράκης, 34) Ιωάννα 
Πετροπούλου, 35) Ειρήνη Κιουρκτσόγλου-Πετρουλά- 
κη, 36) Εμμανουήλ Κλαδογένης, 37) Γεώργιος Σακκάς, 
38) Ιωάννης Χαμηλοθώρης, 39) Χρυσούλα Παρασκευά, 
40) Μαρία Γαλάνη-Λεοναρδοπούλου, 41) Μιχαήλ Αυγου- 
λέας, 42) Βασίλειος Καπελούζος, 43) Πάνος Πετρόπου- 
λος, 44) Αγγελική Αλειφεροπούλου, 45) Γεώργιος Κο¬ 
ντός, 46) Γ εώργιος Κριμπάς, 47) Αριστείδης Πελεκάνος, 
48) Βασίλειος Πέππας, 49) Χαράλαμπος Καλαματιανός, 
50) Γεώργιος Λέκκας, 51) Πηνελόπη Ζωντανού, 52) Αθα¬ 
νάσιος Καγκάνης, 53) Δημήτριος-Στέφανος Βόσκας, 
54) Γρηγόριος Λαπατάς και 55) Μαρία Χυτήρογλου, Αρε¬ 
οπαγίτες. Κωλύονται και δεν παρέστησαν οι λοιποί Αντι¬ 
πρόεδροι του Αρείου Πάγου και Αρεοπαγίτες. 

Παραστάθηκαν η Εισαγγελέας του Αρείου Πάγου Ευ¬ 
τέρπη Κουτζαμάνη και η Γραμματέας της Ολομέλειας 
Μάρθα Ψαραύτη, Προϊσταμένη Διεύθυνσης της Γραμ- 
ματείας του Αρείου Πάγου. 

Στην αρχή της συνεδρίασης, ο Πρόεδρος γνωστο¬ 
ποίησε στα μέλη της Ολομέλειας ότι στον Άρειο Πάγο 
υπηρετούν, εκτός από τον Πρόεδρο του Αρείου Πάγου, 
10 Αντιπρόεδροι και 59 Αρεοπαγίτες. 

Κατόπιν, μετά από εντολή του Προέδρου, η Γ ραμ¬ 
ματέας της Ολομέλειας, εκφώνησε τα ονόματα των 
υπηρετούντων Αντιπροέδρων του Αρείου Πάγου και 
Αρεοπαγιτών, όπου διαπιστώθηκε ότι από τους 70 υπη- 
ρετούντες Δικαστές είναι παρόντες οι αναφερόμενοι 
στην αρχή της παρούσας πενήντα τέσσερις (55), δηλαδή 
είναι παρόντα περισσότερα από τα μισά μέλη της, άρα 
υπάρχει η προβλεπόμενη από το νόμο απαρτία (άρθρο 
14 παρ. 5 του ν. 1756/1988, όπως ισχύει). 

Στη συνέχεια ο Πρόεδρος κήρυξε την έναρξη της συ¬ 
νεδρίασης. 

Η Ολομέλεια του Αρείου Πάγου συγκλήθηκε νομίμως, 
κατόπιν της από 7 Αυγούστου 2013 έγγραφης πρόσκλη¬ 
σης του Προέδρου του Αρείου Πάγου προς τους υπη- 
ρετούντες στον Άρειο Πάγο δικαστικούς λειτουργούς 
(άρθρο 14 παρ. 2 εδ. α' ν. 1756/1988, όπως αντικ. από το 
άρθρο 3 παρ. 1 του ν. 1868/1989), προκειμένου να απο¬ 
φασίσει σχετικά με την τροποποίηση του ισχύοντος 
Κανονισμού Εσωτερικής Υπηρεσίας του Πρωτοδικείου 
Πειραιώς, η οποία αποφασίστηκε με την 9/2013 απόφαση 

της Ολομέλειας του και η οποία διαβιβάστηκε στην Ολο¬ 
μέλεια του Δικαστηρίου τούτου με το υπ’ αριθμ. 4427/5- 
7-2013 έγγραφο του Προέδρου του Τριμελούς Συμβουλί¬ 
ου Διεύθυνσης του Πρωτοδικείου Πειραιώς, Απόστολου 
Ζαβιτσάνου, Προέδρου Πρωτοδικών, το οποίο έχει ως 
ακολούθως: «Σας υποβάλλουμε συνημμένα υπηρεσιακό 
αντίγραφο της υπ’ αριθμ. 9/2013 απόφασης του Πρω¬ 
τοδικείου Πειραιώς σε Ολομέλεια, που αφορά, μεταξύ 
άλλων, τροποποίηση Κανονισμού Εσωτερικής Υπηρε¬ 
σίας Πρωτοδικείου Πειραιώς και παρακαλούμε για την 
κύρωσή του, σύμφωνα με τις διατάξεις του άρθρου 17 
παρ. 2 του Ν. 1756/1988 όπως αντικαταστάθηκε από το 
άρθρο 86 παρ. 2 του Ν. 4055/2012». 

Στο σημείο αυτό έλαβε το λόγο από τον Πρόεδρο ο 
Εισηγητής - Αρεοπαγίτης Κωνσταντίνος Φράγκος και 
αφού έθεσε υπόψη των μελών της Ολομέλειας: α. το πα¬ 
ραπάνω έγγραφο του Πρωτοδικείου Πειραιώς και β. την 
υπό κρίση υπ’ αριθμ. 9/2013 απόφαση της Ολομέλειας 
του ως άνω Πρωτοδικείου, εισηγήθηκε την έγκριση της 
τροποποίησης του Κανονισμού Εσωτερικής Υπηρεσίας 
του, όπως προβλέπεται με την ανωτέρω απόφαση. 

Η Εισαγγελέας του Αρείου Πάγου Ευτέρπη Κουτζαμά- 
νη, αφού ανέπτυξε την πρότασή της, συμφώνησε με την 
άποψη του Εισηγητή και στη συνέχεια αποχώρησε από 
την αίθουσα πριν την έναρξη της ψηφοφορίας (άρθρο 
14 παρ. 1 εδ. γ' του ν. 1756/1988, όπως αντικ. με το άρθρο 
4 παρ. 1 του ν. 3388/2005). 

ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ 

Η Ολομέλεια του Δικαστηρίου τούτου νομίμως και 
παραδεκτώς συγκαλείται, σύμφωνα με το άρθρο 14 του 
Ν. 1756/1988 «Κώδικας Οργανισμού Δικαστηρίων και Κα¬ 
τάστασης Δικαστικών Λειτουργών», όπως ισχύει. 

Επειδή, κατά την § 7 του στοιχείου Α «Κανονισμοί» του 
άρθρου 17 του Ν. 1756/1988 «Κώδικας Οργανισμού Δικα¬ 
στηρίων και κατάστασης δικαστικών λειτουργών», όπως 
αντικαταστάθηκε με το άρθρο 86 § 2 του Ν. 4055/2012, 
οι καταρτιζόμενοι κανονισμοί εσωτερικής υπηρεσίας 
των δικαστηρίων, καθώς και οι τροποποιήσεις τους, 
υποβάλλονται αμέσως στις οικείες ολομέλειες των 
ανωτάτων δικαστηρίων, οι οποίες έχουν δικαίωμα συ¬ 
μπλήρωσης, τροποποίησης ή ακύρωσης αυτών, ως προς 
όλα τα σημεία και ειδικότερα ως προς τον αριθμό των 
δικασίμων και των υποθέσεων που προσδιορίζονται σε 
κάθε δικάσιμο. Οι κανονισμοί ισχύουν μόνο μετά την 
τελική έγκρισή τους από τις ολομέλειες των ανωτάτων 
δικαστηρίων και αφού διαβιβασθούν στον Υπουργό Δι¬ 
καιοσύνης, Διαφάνειας και Ανθρωπίνων Δικαιωμάτων 
δημοσιεύονται στην Εφημερίδα της Κυβερνήσεως. 

Στην προκειμένη περίπτωση η Ολομέλεια του Πρωτο¬ 
δικείου Πειραιώς με την υπ’ αριθμό 9/2013 απόφασή της, 
τροποποίησε τον Εσωτερικό Κανονισμό της Υπηρεσίας 
του ως προς: 

Α) Το Ιο άρθρο, (Β Μονομελές Πρωτοδικείο, 3ο Πο¬ 
λιτικό Τμήμα), προκειμένου να περιορισθεί ο αριθμός 
των εργατικών δικασίμων σε δέκα (10) το ανώτερο κάθε 
μήνα. Και τούτο διότι τα πινάκια εκδίκασης των χερσαί¬ 
ων διαφορών δεν έχουν την πληρότητα του παρελθό¬ 
ντος, λόγω της οικονομικής κρίσης και της συρρίκνωσης 
της βιομηχανικής και βιοτεχνικής δραστηριότητας στην 
περιφέρεια του Πειραιά και επιπλέον λόγω της εμφά¬ 
νισης προβλημάτων στελέχωσης του Τμήματος αυτού 
κατά τα τελευταία έτη. Και 

Β) Το 6ο άρθρο, παρ. 3, εδάφιο δ (Β' Μονομελές Πλημ¬ 
μελειοδικείο Πειραιώς), προκειμένου να αυξηθούν οι 


δικάσιμοι του ως άνω Δικαστηρίου, κατά μία εβδομα- 
διαίως και δη κάθε Δευτέρα, διότι ο αριθμός των προς 
εκδίκαση υποθέσεων στο Μονομελές Πλημμελειοδικείο 
έχει αυξηθεί κατά πολύ, αφού πλέον αυτό είναι το κύ¬ 
ριο δικαστήριο εκδίκασης ποινικών υποθέσεων για τον 
α' βαθμό και δη σημαντικών και χρονοβόρων (απάτες, 
συκοφαντικές δυσφημήσεις, κ.λπ.). Εξ άλλου, με την από¬ 
φαση 4/2012 της Ολομέλειας του Δικαστηρίου αυτού 
καταργήθηκε από 16.9.2012 το Γ' Τριμελές Πλημμελει¬ 
οδικείο Πειραιώς με αποτέλεσμα να εξοικονομηθούν 
9 υπηρεσίες Πρωτοδικών, ενώ με την ίδια απόφαση 
μειώθηκε και ο αριθμός των προς εκδίκαση υποθέσεων 
στο Μον. Πλημμελειοδικείο σε 35 ανά δικάσιμο (πλην 
των φορολογικών δικασίμων με ανώτερο τις 50 υπο¬ 
θέσεις). Πρόσφατα δε, αυξήθηκαν οι οργανικές θέσεις 
των Πρωτοδικών στο Δικαστήριο αυτό από 63 σε 65 
(Π.Δ. 30/2013). 

Κατόπιν τούτων, η Ολομέλεια του Δικαστηρίου τούτου, 
μετά από ανταλλαγή απόψεων μεταξύ των μελών της 
και την τήρηση της νόμιμης διαδικασίας, κρίνει ομόφωνα 
ότι πρέπει να εγκριθεί η τροποποίηση του Κανονισμού 
Εσωτερικής Υπηρεσίας του Πρωτοδικείου Πειραιώς, η 
οποία επήλθε με την 9/2013 απόφαση της Ολομέλειας 
αυτού, όπως ειδικότερα αναφέρεται στο διατακτικό. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Εγκρίνει τις γενόμενες, με την υπ’ αριθμό 9/2013 από¬ 
φαση της Ολομέλειας του Πρωτοδικείου Πειραιώς, 
τροποποιήσεις του Κανονισμού Εσωτερικής Υπηρεσί¬ 
ας αυτού και ειδικότερα των κάτωθι άρθρων, τα οποία 
διαμορφώνονται ως ακολούθως: 

Άρθρο Ιο 

Β' ΜΟΝΟΜΕΛΕΣ ΠΡΩΤΟΔΙΚΕΙΟ, 

3ο ΠΟΛΙΤΙΚΟ ΤΜΗΜΑ 

Οι δικάσιμοι του Τμήματος ορίζονται μηνιαίως σε δέκα 
(10) κάθε Τρίτη και Πέμπτη εκάστου μηνός, ενώ όταν οι 
Τρίτες και οι Πέμπτες του μηνός είναι συνολικά λιγότε- 
ρες από δέκα, τότε το Τμήμα θα συνεδριάζει την πρώτη 
ή και την τελευταία Δευτέρα του συγκεκριμένου μήνα 
αντίστοιχα, με ώρα έναρξης της συνεδρίασης, σε κάθε 
περίπτωση, την 09.00. Στο Τμήμα αυτό υπάγονται οι 
υποθέσεις ναυτεργατικού δικαίου και οι λοιπές εργατι¬ 
κές διαφορές, που δικάζονται κατά την ειδική διαδικασία 
των άρθρων 663 επ., 664 έως 676 του Κ.Πολ.Δ., καθώς 
και οι διαφορές από αμοιβές για την παροχή εργασίας, 
που δικάζονται κατά την ειδική διαδικασία των άρθρων 
678 έως 681 του Κ.Πολ.Δ. Οι υποθέσεις, που εγγράφονται 
στο πινάκιο για συζήτηση, δεν πρέπει να υπερβαίνουν 
τις είκοσι πέντε (25), από τις οποίες δέκα οκτώ (18) 
πρωτοείσακτες και επτά (7) από αναβολή. 

Άρθρο 6ο 

ΠΟΙΝΙΚΑ ΤΜΗΜΑΤΑ, ΣΥΝΕΔΡΙΑΣΕΙΣ 
ΚΑΙ ΚΑΤΑΝΟΜΗ ΣΥΝΘΕΣΕΩΝ Σ’ ΑΥΤΑ 

1 ) 

2 ) 

3).... δ) Το Β' Μονομελές Πλημμελειοδικείο συνεδριάζει 
κάθε Δευτέρα, όπου θα εκδικάζονται υποθέσεις πόσης 
φύσεως, με έναρξη ισχύος την 1.1.2014 καθώς και κάθε 
Τρίτη, Τετάρτη και Πέμπτη, ώρα 09.00'. Την α', β'και 
γ' Τετάρτη κάθε μήνα, κατά το χρονικό διάστημα από 
Σεπτέμβριο μέχρι και Ιούνιο εκάστου δικαστικού έτους, 
συνεδριάζει το Β' Μονομελές Πλημμελειοδικείο για την 

εκδίκαση φορολογικών υποθέσεων. Σε κάθε συνεδρίαση 
του ως άνω Δικαστηρίου, εισάγονται προς εκδίκαση 
πενήντα (50) υποθέσεις, από τις οποίες σαράντα (40) 
προσδιορίζονται από τον Εισαγγελέα και οι υπόλοιπες 
δέκα (10) από το Δικαστήριο σε περίπτωση αναβολής 
σε ρητή δικάσιμο. 

Κρίθηκε, αποφασίστηκε και εκδόθηκε, στην Αθήνα, 
στις 3 Σεπτεμβρίου 2013. 

Ο Πρόεδρος 

ΜΙΧΑΗΛ ΘΕΟΧΑΡΙΔΗΣ 

-♦- 

Αρ. απόφ. 43/2013 (2) 

Εν μέρει τροποποίηση του νέου Κανονισμού Εσωτερι¬ 
κής Υπηρεσίας του Πρωτοδικείου Σπάρτης, που κα¬ 
ταρτίστηκε με την υπ’ αριθμ. 19/2013 απόφαση της 
Ολομέλειας αυτού. 

Η ΟΛΟΜΕΛΕΙΑ ΤΟΥ ΑΡΕΙΟΥ ΠΑΓΟΥ 
(Σε συμβούλιο) 

Σήμερα 3 Σεπτεμβρίου 2013, ημέρα Τρίτη και ώρα 
10.00" στο Κατάστημα του Αρείου Πάγου και στην αί¬ 
θουσα διασκέψεων της Ολομέλειας (γρ. 205 του 2ου 
ορόφου) συνήλθε, ύστερα από νόμιμη πρόσκληση του 
Προέδρου του Αρείου Πάγου, η, κατά τα άρθρα 14 και 
17 του Κώδικα Οργανισμού Δικαστηρίων και Κατάστα¬ 
σης Δικαστικών Λειτουργών (κυρωτικός νόμος 1756/1988, 
όπως ισχύει σήμερα), Ολομέλεια σε συμβούλιο, στην 
οποία έλαβαν μέρος οι: 1) Μιχαήλ Θεοχαρίδης, Πρόε¬ 
δρος του Αρείου Πάγου, 2) Αθανάσιος Κουτρομάνος, 
3) Γεώργιος Χρυσικός, 4) Βασίλειος Λυκούδης, 5) 
Δήμητρα Παπαντωνοπούλου, 6) Νικόλαος Λεοντής, 
7) Γρηγόριος Κουτσόπουλος, 8) Σπυρίδων Μιτσιάλης, 
Αντιπρόεδροι του Αρείου Πάγου, 9) Βιολέττα Κυτέα, 
10) Βασιλική Θάνου-Χριστοφίλου, 11) Γεώργιος Γεωργέλ- 
λης, 12) Δημήτριος Μουστάκας, 13) Δημήτριος Μαζαρά- 
κης, 14) Παναγιώτης Ρουμπής, 15) Ανδρέας Δουλγεράκης, 
16) Κωνσταντίνος Φράγκος, 17) Νικόλαος Πάσσος - Ει¬ 
σηγητής, 18) Νικόλαος Μπιχάκης, 19) Αικατερίνη Βασι- 
λακοπούλου-Κατσαβριά, 20) Ιωάννης Γιαννακόπουλος, 
21) Χρυσόστομος Ευαγγέλου, 22) Χριστόφορος Κοσμί- 
δης, 23) Ανδρέας Ξένος, 24) Ευφημία Λαμπροπούλου, 
25) Νικόλαος Τρούσας, 26) Δημήτριος Κόμης, 27) Βασί¬ 
λειος Λαμπρόπουλος, 28) Αντώνιος Ζευγώλης, 29) Ερω- 
τόκριτος Καλούδης, 30) Ασπασία Καρέλλου, 31) Γ αρό¬ 
σιμος Φουρλάνος, 32) Αργύριος Σταυράκης, 33) Ιωάννα 
Πετροπούλου, 34) Ειρήνη Κιουρκτσόγλου - Πετρουλά- 
κη, 35) Εμμανουήλ Κλαδογένης, 36) Γεώργιος Σακκάς, 
37) Ιωάννης Χαμηλοθώρης, 38) Χρυσούλα Παρασκευά, 
39) Μαρία Γαλάνη-Λεοναρδοπούλου, 40) Μιχαήλ Αυ- 
γουλέας, 41) Βασίλειος Καπελούζος, 42) Πόνος Πετρό- 
πουλος, 43) Αγγελική Αλειφεροπούλου, 44) Γεώργιος 
Κοντός, 45) Γ εώργιος Κριμπάς, 46) Αριστείδης Πελεκά¬ 
νος, 47) Βασίλειος Πέππας, 48) Χαράλαμπος Καλαμα¬ 
τιανός, 49) Γ εώργιος Λέκκας, 50) Πηνελόπη Ζωντανού, 
51) Αθανάσιος Καγκάνης, 52) Δημήτριος-Στέφανος Βόσκας, 
53) Γρηγόριος Λαπατάς και 54) Μαρία Χυτήρογλου, 
Αρεοπαγίτες. Κωλύονται και δεν παρέστησαν οι λοι¬ 
ποί Αντιπρόεδροι του Αρείου Πάγου και Αρεοπαγίτες. 

Παραστάθηκαν η Εισαγγελέας του Αρείου Πάγου Ευ¬ 
τέρπη Κουτζαμάνη και η Γραμματέας της Ολομέλειας 
Μάρθα Ψαραύτη, Προϊσταμένη Διεύθυνσης της Γραμ- 
ματείας του Αρείου Πάγου. 


Στην αρχή της συνεδρίασης, ο Πρόεδρος γνωστο¬ 
ποίησε στα μέλη της Ολομέλειας ότι στον Αρειο Πάγο 
υπηρετούν, εκτός από τον Πρόεδρο του Αρείου Πάγου, 
10 Αντιπρόεδροι και 59 Αρεοπαγίτες. 

Κατόπιν, μετά από εντολή του Προέδρου, η Γραμ¬ 
ματέας της Ολομέλειας, εκφώνησε τα ονόματα των 
υπηρετούντων Αντιπροέδρων του Αρείου Πάγου και 
Αρεοπαγιτών, όπου διαπιστώθηκε ότι από τους 70 υπη- 
ρετούντες Δικαστές είναι παρόντες οι αναφερόμενοι 
στην αρχή της παρούσας πενήντα τέσσερις (54), δηλαδή 
είναι παρόντα περισσότερα από τα μισό μέλη της, άρα 
υπάρχει η προβλεπόμενη από το νόμο απαρτία (άρθρο 
14 παρ. 5 του ν. 1756/1988, όπως ισχύει). 

Στη συνέχεια ο Πρόεδρος κήρυξε την έναρξη της συ¬ 
νεδρίασης. 

Η Ολομέλεια του Αρείου Πάγου συγκλήθηκε νομίμως, 
κατόπιν της από 3-9-2013 έγγραφης πρόσκλησης του 
Προέδρου του Αρείου Πάγου προς τους υπηρετούντες 
στον Αρειο Πάγο δικαστικούς λειτουργούς (άρθρο 14 
παρ. 2 εδ. α' ν. 1756/1988, όπως αντικ. από το άρθρο 
3 παρ. 1 του ν. 1868/1989), προκειμένου να επιληφθεί 
της έγκρισης ή μη του νέου Κανονισμού Εσωτερικής 
Υπηρεσίας του Πρωτοδικείου Σπάρτης, ο οποίος καταρ¬ 
τίστηκε με την 19/2013 απόφαση της Ολομέλειάς του 
και η οποία διαβιβάστηκε στην Ολομέλεια του Δικαστη¬ 
ρίου τούτου με το υπ’ αριθμ. 498/22-7-2013 έγγραφο του 
Προέδρου Πρωτοδικών Σπάρτης Δημητρίου Μακρή, το 
οποίο έχει ως ακολούθως: «Σας υποβάλλουμε, σύμφωνα 
με τις διατάξεις του άρθρου 86 παρ. 2 του Ν. 4055/2012, 
υπηρεσιακό αντίγραφο της με αριθμό 19/2013 απόφασης 
της ολομέλειας του Δικαστηρίου Πρωτοδικών Σπάρ¬ 
της, που αφορά στην κατάρτιση νέου κανονισμού εσω¬ 
τερικής υπηρεσίας του Πρωτοδικείου μας, ενόψει και 
των διατάξεων του Ν. 2915/2001, καταργούμενου του 
παλαιού κανονισμού, που είχε καταρτισθεί με τη με 
αριθμό 1/1992 απόφαση ολομέλειας του Δικαστηρίου 
Πρωτοδικών Σπάρτης και τροποποιηθεί με τη με αριθ¬ 
μό 2/2002 απόφαση της ιδίας, ως άνω, ολομέλειας και 
παρακαλούμε για την έγκριση του νέου κανονισμού και 
τις περαιτέρω ενέργειες». 

Στο σημείο αυτό έλαβε το λόγο από τον Πρόεδρο ο 
Εισηγητής-Αρεοπαγίτης Νικόλαος Πάσσος και αφού 
έθεσε υπόψη των μελών της Ολομέλειας: α. το παρα¬ 
πάνω έγγραφο του Πρωτοδικείου Σπάρτης, β. την υπό 
κρίση υπ’ αριθμ. 19/2013 απόφαση της Ολομέλειας του 
ως άνω Πρωτοδικείου και γ. τα υπ’ αριθμ. 42/18-1-2013, 
554 και 555/21-8-2013 έγγραφα του ως άνω Προέδρου 
Πρωτοδικών Σπάρτης, εισηγήθηκε την έγκριση του νέου 
Κανονισμού Εσωτερικής Υπηρεσίας του, ο οποίος κα¬ 
ταρτίστηκε με την 19/2013 απόφαση της Ολομέλειας 
αυτού, επιφέροντας όμως τροποποιήσεις στις διατάξεις 
ορισμένων άρθρων αυτού, όπως αναλυτικά εκτίθενται 
στο σκεπτικό και στο διατακτικό της παρούσης. 

Η Εισαγγελέας του Αρείου Πάγου Ευτέρπη Κουτζα¬ 
μάνη ανέπτυξε την πρότασή της και συμφώνησε με την 
άποψη του Εισηγητή πλην της τροποποίησης της παρ. 
2 του άρθρου 11 (Τριμελές Πλημμελειοδικείο) και της 
παρ. 3 του άρθρου 12 (Μονομελές Πλημμελειοδικείο), 
όπου πρότεινε τη διαγραφή της πρότασης: «Εάν σε 
μία δικάσιμο έχει προσδιορισθεί μεγαλύτερος αριθμός 
υποθέσεων προς εκδίκαση, χωρίς να συντρέχουν οι 
παραπάνω προϋποθέσεις, οι επιπλέον υποθέσεις, αμέ¬ 
σως μετά την έναρξη της συνεδρίασης, αναβάλλονται 

αυτεπαγγέλτως από το Δικαστήριο σε άλλη δικάσιμο, 
εκτός αν σε κάποια απ' αυτές υφίσταται κίνδυνος πα¬ 
ραγραφής αξιόποινης πράξεως, οπότε αυτή η υπόθεση 
δικάζεται κατ’ εξαίρεση έστω και ως υπεράριθμη», η 
οποία περιέχεται και στις δύο ως άνω παραγράφους. 

Στη συνέχεια, σύμφωνα με το άρθρο 14 παρ. 1 εδ. 
γ' του ν. 1756/1988, όπως αντικ. με το άρθρο 4 παρ. 1 
του ν. 3388/2005, η Αντεισαγγελέας του Αρείου Πάγου 
αποχώρησε. 

ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ 

Η Ολομέλεια του Δικαστηρίου τούτου νομίμως και 
παραδεκτώς συγκαλείται, σύμφωνα με το άρθρο 14 του 
Ν. 1756/1988 «Κώδικας Οργανισμού Δικαστηρίων και Κα¬ 
τάστασης Δικαστικών Λειτουργών», όπως ισχύει. 

Επειδή, κατά την § 7 του στοιχείου Α «Κανονισμοί» του 
άρθρου 17 του Ν. 1756/1988 «Κώδικας Οργανισμού Δικα¬ 
στηρίων και κατάστασης δικαστικών λειτουργών», όπως 
αντικαταστάθηκε με το άρθρο 86 § 2 του Ν. 4055/2012, 
οι καταρτιζόμενοι κανονισμοί εσωτερικής υπηρεσίας 
των δικαστηρίων, καθώς και οι τροποποιήσεις τους, 
υποβάλλονται αμέσως στις οικείες ολομέλειες των 
ανωτάτων δικαστηρίων, οι οποίες έχουν δικαίωμα συ¬ 
μπλήρωσης, τροποποίησης ή ακύρωσης αυτών, ως προς 
όλα τα σημεία και ειδικότερα ως προς τον αριθμό των 
δικασίμων και των υποθέσεων που προσδιορίζονται σε 
κάθε δικάσιμο. Οι κανονισμοί ισχύουν μόνο μετά την 
τελική έγκρισή τους από τις ολομέλειες των ανωτάτων 
δικαστηρίων και αφού διαβιβασθούν στον Υπουργό Δι¬ 
καιοσύνης, Διαφάνειας και Ανθρωπίνων Δικαιωμάτων 
δημοσιεύονται στην Εφημερίδα της Κυβερνήσεως. 

Στην προκειμένη περίπτωση, η Ολομέλεια του Πρωτο¬ 
δικείου Σπάρτης, με την υπ’ αριθμ. 19/2013 απόφασή της, 
κατάρτισε τον νέο Κανονισμό Εσωτερικής Υπηρεσίας 
του Δικαστηρίου αυτού, καταργούμενου του παλαιού 
κανονισμού, που είχε καταρτισθεί με τη με αριθμό 1/1992 
απόφαση και τροποποιηθεί με τη με αριθμό 2/2002 από¬ 
φαση της ιδίας, ως άνω, Ολομέλειας, το περιεχόμενο 
του οποίου έχει ως εξής: 

«Άρθρο 1 

(Οργάνωση του Δικαστηρίου) 

1. Το Πρωτοδικείο Σπάρτης διαιρείται σε δύο τμήματα, 
ένα Πολιτικό και ένα Ποινικό. 

2. Οι υπηρεσίες της Γραμματείας του Πρωτοδικείου 
Σπάρτης διαιρούνται στο γραφείο Διοικήσεως και σε 
δύο τμήματα, το Πολιτικό και το Ποινικό τμήμα. 

Αρθρο 2 

(Συγκρότηση του Πολιτικού Τμήματος) 

Στο Πολιτικό τμήμα του Πρωτοδικείου Σπάρτης λει¬ 
τουργούν: α) Το Πολυμελές Πρωτοδικείο και β) Το Μο¬ 
νομελές Πρωτοδικείο. 

Άρθρο 3 

(Το Πολυμελές Πρωτοδικείο) 

1. Στο Πολυμελές Πρωτοδικείο εκδικάζονται όλες οι 
υποθέσεις (τακτικής διαδικασίας, ειδικής διαδικασίας 
του άρθρου 681Δ ΚΠολΔ, εκούσιας δικαιοδοσίας και 
ασφαλιστικών μέτρων), που υπάγονται στην καθ’ ύλην 
αρμοδιότητα του είτε σύμφωνα με τις διατάξεις του 
Κώδικα Πολιτικής Δικονομίας είτε σύμφωνα με ειδικό¬ 
τερες διατάξεις άλλων νόμων. 


2. Το Πολυμελές Πρωτοδικείο συνεδριάζει τακτικώς 
στις 9.00 π.μ.: α) την πρώτη Παρασκευή που έπεται της 
15ης Σεπτεμβρίου, β) την πρώτη Παρασκευή των μη¬ 
νών Οκτωβρίου, Νοεμβρίου, Δεκεμβρίου, Φεβρουάριου, 
Μαρτίου, Απριλίου, Μάίου και Ιουνίου και γ) την τρίτη 
Παρασκευή του μηνάς Ιανουάριου, εκάστου έτους, εκτός 
αν κάποια απ’ όλες τις παραπάνω ημέρες είναι επίσημη 
ή τοπική αργία. 

3. Σε κάθε δικάσιμο του Πολυμελούς Πρωτοδικείου 
μπορούν να προσδιοριστούν από όλες τις διαδικασίες 
πλην εκούσιας δικαιοδοσίας και ασφαλιστικών μέτρων 
έως δέκα πέντε (15) υποθέσεις, εκ των οποίων οι εξ 
αναβολής δεν μπορούν να υπερβαίνουν τις οκτώ (8), 
επιπλέον δε έως πέντε (5) υποθέσεις εκούσιας δικαιοδο¬ 
σίας και έως τρεις (3) υποθέσεις ασφαλιστικών μέτρων. 

4. Σε κάθε τακτική συνεδρίαση του Πολυμελούς Πρω¬ 
τοδικείου συμμετέχουν, εκτός αν υπάρχει ανυπέρβλητο 
κώλυμα, ο Πρόεδρος Πρωτοδικών καθώς και όλοι οι 
Πρωτόδικες, που υπηρετούν στο Δικαστήριο αυτό. 

Ο Πρόεδρος του Πολυμελούς Πρωτοδικείου κατανέμει 
και χρεώνει τις υποθέσεις, κατά το δυνατόν, ισομερώς 
και ισοβαρώς στους Δικαστές που συμμετέχουν στις 
συνεδριάσεις του Πολυμελούς Πρωτοδικείου. 

Άρθρο 4 

(Το Μονομελές Πρωτοδικείο) 

1. Στο Μονομελές Πρωτοδικείο εκδικάζονται όλες οι 
υποθέσεις (τακτικής διαδικασίας, ειδικών διαδικασιών, 
εκούσιας δικαιοδοσίας και ασφαλιστικών μέτρων), που 
υπάγονται στην καθ’ ύλην αρμοδιότητα του είτε σύμ¬ 
φωνα με τις διατάξεις του Κώδικα Πολιτικής Δικονομίας 
είτε σύμφωνα με ειδικότερες διατάξεις άλλων νόμων. 

2. Το Μονομελές Πρωτοδικείο συνεδριάζει τακτικώς 
στις 9.00 π.μ.: α) την δεύτερη Παρασκευή που έπεται της 
15ης Σεπτεμβρίου εκάστου έτους, β) την δεύτερη, τρί¬ 
τη και την τέταρτη Παρασκευή των μηνών Οκτωβρίου, 
Νοεμβρίου, Φεβρουάριου, Μαρτίου, Απριλίου και Μάίου, 
εκάστου έτους, γ) την δεύτερη Παρασκευή των μηνών 
Δεκεμβρίου και Ιουνίου και δ) την δεύτερη και τέταρτη 
Παρασκευή του μηνάς Ιανουάριου εκάστου έτους, εκτός 
αν κάποια απ' όλες τις παραπάνω ημέρες είναι επίσημη 
ή τοπική αργία. 

3. Σε κάθε τακτική δικάσιμο του Μονομελούς Πρω¬ 
τοδικείου μπορούν να προσδιοριστούν προς εκδίκαση: 

α) Έως είκοσι (20) υποθέσεις που δικάζονται με την 
τακτική διαδικασία, εκ των οποίων οι εξ αναβολής υπο¬ 
θέσεις δεν μπορούν να υπερβαίνουν τις δέκα (10), ενώ 
οι υποθέσεις που αφορούν τη διόρθωση των πρώτων 
εγγραφών στα κτηματολογικά βιβλία δεν μπορούν να 
υπερβαίνουν τις τέσσερις (4). 

β) Έως δεκαπέντε (15) υποθέσεις που δικάζονται με 
τις ειδικές διαδικασίες και εγγράφονται στο πινάκιο, εκ 
των οποίων οι εξ αναβολής υποθέσεις δεν μπορούν να 
υπερβαίνουν τις οκτώ (8), 

γ)Έως δέκα πέντε (15) υποθέσεις που δικάζονται με 
τις ειδικές διαδικασίες και δεν εγγράφονται στο πινάκιο, 
εκ των οποίων οι εξ αναβολής υποθέσεις δεν μπορούν 
να υπερβαίνουν τις οκτώ (8), 

δ)Έως δέκα (10) υποθέσεις που αφορούν εφέσεις κατά 
αποφάσεων Ειρηνοδικείου και έχουν ασκηθεί μετά την 
ισχύ του Ν. 3994/2011 και εγγράφονται στο πινάκιο, εκ 
των οποίων οι εξ αναβολής υποθέσεις δεν μπορούν να 
υπερβαίνουν τις πέντε (5). 

ε)Έως τριάντα (30) υποθέσεις που δικάζονται με την 
εκούσια δικαιοδοσία, εκ των οποίων οι υποθέσεις που 
αφορούν τη διόρθωση των πρώτων εγγραφών στα 
κτηματολογικά βιβλία δεν μπορούν να υπερβαίνουν τις 
οκτώ (8). 

Ο ανωτέρω αριθμητικός περιορισμός δεν καταλαμ¬ 
βάνει τις υποθέσεις που αφορούν την πρώτη συζήτη¬ 
ση αιτήσεων έκδοσης συναινετικού διαζυγίου και την 
δημοσίευση διαθηκών. Η δικάσιμος για την επανάληψη 
των δηλώσεων των συζύγων περί συναινετικής λύσης 
του γάμου τους αυτή θα ορίζεται υποχρεωτικά εντός 
τριάντα (30) ημερών από την συμπλήρωση του προβλε- 
πόμενου από το άρθρο 1441 παρ. 2 του Α.Κ. χρονικού 
διαστήματος των έξι (6) μηνών, εκτός αν μεσολαβούν 
οι δικαστικές διακοπές, οι εορτές Χριστουγέννων-νέ- 
ου έτους και Πάσχα, οπότε η δικάσιμος θα ορίζεται 
υποχρεωτικά, εντός τριάντα (30) ημερών από την επα- 
νέναρξη της κανονικής λειτουργίας του Δικαστηρίου. 

στ) Έως τριάντα (30) υποθέσεις που δικάζονται με 
την διαδικασία των ασφαλιστικών μέτρων, στις οποίες 
δεν συμπεριλαμβάνονται οι αιτήσεις εξαλείψεων προ¬ 
σημειώσεων υποθήκης, για τις οποίες γίνεται λόγος 
ειδικότερα παρακάτω. 

4. Στις τακτικές συνεδριάσεις και στην εκδίκαση των 
υποθέσεων του Μονομελούς Πρωτοδικείου, εκτός από 
τις εφέσεις και αυτές που δικάζονται με την διαδικα¬ 
σία των ασφαλιστικών μέτρων, συμμετέχουν όλοι οι 
Πρωτόδικες, που υπηρετούν στο Δικαστήριο αυτό. Ο 
διευθύνων το Δικαστήριο Πρόεδρος Πρωτοδικών ή ο 
νόμιμος αναπληρωτής του κατανέμει και χρεώνει τις 
υποθέσεις, κατά το δυνατόν, ισομερώς και ισοβαρώς 
στους Δικαστές που συμμετέχουν στις συνεδριάσεις 
του Μονομελούς Πρωτοδικείου. Ο Πρόεδρος Πρωτο¬ 
δικών ή ο νόμιμος αναπληρωτής του, έχουν τη δυνα¬ 
τότητα με πράξη τους να ορίζουν ότι θα συμμετέχουν 
ορισμένοι μόνο από τους υπηρετούντες Πρωτόδικες 
σε κάθε συνεδρίαση. Οι υποθέσεις που αφορούν τη 
διόρθωση των πρώτων εγγραφών στα κτηματολογικά 
βιβλία δικάζονται πάντοτε από τον τακτικό ή τον ανα¬ 
πληρωματικό Κτηματολογικά Δικαστή. Οι αιτήσεις των 
ασφαλιστικών μέτρων και οι εφέσεις δικάζονται από 
τον Πρόεδρο Πρωτοδικών και σε περίπτωση κωλύματος 
αυτού από τον αρχαιότερο Πρωτόδικη που ορίζεται 
με πράξη του διευθύνοντος το Δικαστήριο Προέδρου 
Πρωτοδικών ή του νόμιμου αναπληρωτή του. Οι υπο¬ 
θέσεις διορθώσεων περιλήψεων κατασχετηρίων εκθέ¬ 
σεων και αναστολής πλειστηριασμών (άρθρα 954 και 
1000 ΚΠολΔ), που, εξαιτίας προβλεπόμενης στο νόμο 
χρονικής προθεσμίας, προσδιορίζονται να εκδικαστούν 
σε άλλες ημέρες, πλην των ανωτέρω αναφερομένων 
τακτικών δικασίμων, καθώς και οι αιτήσεις χορήγησης 
προσωρινών διαταγών, δικάζονται από τον Πρόεδρο 
Πρωτοδικών ή τον εκάστοτε, κατά το μηνιαίο πρόγραμ¬ 
μα υπηρεσιών του Δικαστηρίου, εκτελούντα χρέη Προ¬ 
έδρου Υπηρεσίας Πρωτόδικη. 

Άρθρο 5 

(Ειδικές διατάξεις για την λειτουργία 
του Πολιτικού Τμήματος) 

1. Στον αριθμό των υποθέσεων που προσδιορίζονται 
προς εκδίκαση σε κάθε δικάσιμο του Πολυμελούς και 
του Μονομελούς Πρωτοδικείου, όπως αυτός καθορίζεται 
στα άρθρα 3 παρ. 3 και 4 παρ. 3, δεν περιλαμβάνονται 


οι υποθέσεις που σύμφωνα με το νόμο πρέπει να συ- 
νεκδικασθούν με ήδη προσδιορισμένες, οι οποίες μπο¬ 
ρεί να προσδιορίζονται καθ’ υπέρβαση των πιο πάνω 
αριθμών. Κατά τα λοιπά, υπέρβαση των ανωτέρω αριθ¬ 
μών των προσδιοριζόμενων προς εκδίκαση υποθέσεων 
σε κάθε τακτική δικάσιμο δεν επιτρέπεται. Σε εντελώς 
εξαιρετικές περιπτώσεις επιτρέπεται ο προσδιορισμός 
υπεράριθμης υπόθεσης κατόπιν υποβολής αιτήσεως 
κατ’ άρθρο 226 παρ. 5 ΚΠολΔ και σχετική πράξη του 
Προέδρου Πρωτοδικών ή του νόμιμου αναπληρωτή του. 
Αν για τον οποιονδήποτε λόγο από παραδρομή προσ- 
διορισθούν υπεράριθμες υποθέσεις προς εκδίκαση, ο 
Πρόεδρος Πρωτοδικών ή ο νόμιμος αναπληρωτής του 
μπορεί με σχετική πράξη να αναβάλλει οίκοθεν για με¬ 
ταγενέστερη δικάσιμο τις πιο πρόσφατα προσδιορισθεί- 
σες υποθέσεις, ακόμη και εάν αυτές προσδιορίστηκαν 
μετ’ αναβολήν. 

2. Σε περίπτωση, που για οποιοδήποτε λόγο (όπως 
π.χ. μη κάλυψη οργανικών θέσεων, προαγωγή, μετάθεση, 
απόσπαση, άδεια εγκυμοσύνης και ανατροφής τέκνου 
κ.α.) δεν υπηρετεί στο Δικαστήριο ο προβλεπόμενος 
αριθμός Δικαστών, ο διευθύνων το Δικαστήριο Πρόε¬ 
δρος Πρωτοδικών ή ο νόμιμος αναπληρωτής του μπορεί 
να μειώνει αναλόγως τον αριθμό των υποθέσεων που θα 
προσδιορίζονται για εκδίκαση σε κάθε τακτική δικάσιμο 
του Πολυμελούς και του Μονομελούς Πρωτοδικείου εκ- 
δίδοντας σχετική πράξη, την οποία δύναται να ανακαλεί 
ελεύθερα όταν εκλείψει ο ειδικός λόγος. 

3. Συνεκτιμώντας τις υπηρεσιακές ανάγκες και τον 
φόρτο εργασίας του ανακριτικού γραφείου, κατά την 
κρίση του διευθύνοντος το Δικαστήριο Προέδρου Πρω¬ 
τοδικών, ο Ανακριτής μπορεί να απαλλάσσεται πλήρως 
από την εκδίκαση των πολιτικών υποθέσεων ή να έχει 
μειωμένη χρέωση σε σχέση με τους υπόλοιπους Δι¬ 
καστές. 

6. Αν μετά την εκδίκαση κάποιας υπόθεσης (οποιοσ¬ 
δήποτε διαδικασίας) στο Μονομελές Πρωτοδικείο δι- 
αταχθεί με μη οριστική απόφαση είτε αυτοπρόσωπη 
εμφάνιση των διαδίκων ή μαρτύρων (άρθρο 245 ΚΠολΔ) 
ή επανάληψη της συζητήσεως για την συμπλήρωση κε¬ 
νών (άρθρο 254 ΚΠολΔ), όταν η υπόθεση επανέλθει προς 
συζήτηση στο δικαστήριο, ο διευθύνων το Δικαστήριο 
Πρόεδρος Πρωτοδικών ή ο νόμιμος αναπληρωτής του 
την χρεώνει, εφόσον αυτό είναι εφικτό, στον ίδιο Δικα¬ 
στή που εξέδωσε και την μη οριστική απόφαση. 

7. Οι προσδιορισθείσες υποθέσεις του Μονομελούς 
Πρωτοδικείου προεκφωνούνται κατά την αρχή της συνε¬ 
δρίασης στις 09:00 π.μ. από τον Πρόεδρο Πρωτοδικών ή 
το νόμιμο αναπληρωτή του προκειμένου να εξετασθούν 
αιτήματα αναβολής. 

Αρθρο 6 

(Προσημειώσεις-Διαταγές Πληρωμής 
και Απόδοσης Μισθίου) 

1. Οι αιτήσεις εξαλείψεων προσημειώσεων υποθήκης 
δικάζονται από την 11.30 π.μ. έως την 13.00 μ.μ. κάθε 
ημέρα καθ’ όλο το δικαστικό έτος από το Δικαστή που 
εκτελεί χρέη Προέδρου Υπηρεσίας, σύμφωνα με το πρό¬ 
γραμμα υπηρεσιών του Δικαστηρίου. 

2. Οι διαταγές πληρωμής και οι διαταγές απόδοσης 
της χρήσης μισθίου θα εκδίδονται όλες τις εργάσιμες 
ημέρες της εβδομάδας καθ’ όλο το δικαστικό έτος από 
τον Δικαστή που εκτελεί χρέη Προέδρου Υπηρεσίας που 

ορίζεται από τον διευθύνοντα το Δικαστήριο Πρόεδρο 
Πρωτοδικών με το μηνιαίο πρόγραμμα υπηρεσιών του 
Δικαστηρίου. 

Αρθρο 7 

(Η λειτουργία του Πολιτικού Τμήματος 
ενόψει των Δικαστικών Διακοπών) 

1. Ενόψει των δικαστικών διακοπών, των εορτών Χρι- 
στουγέννων-ΝέουΈτους και Πάσχα δεν προσδιορίζεται 
τακτική δικάσιμος για την εκδίκαση πολιτικών υποθέσε¬ 
ων κατά τα χρονικά διαστήματα: α) από την 15 έως την 
30 Ιουνίου, β) από την 1 έως την 31 Αυγούστου, γ) από 
την 20 Δεκεμβρίου έως και 7 Ιανουάριου και δ) από τη 
Μεγάλη Δευτέρα έως την Κυριακή της Διακαινησίμου, 
κατά τα οποία δικάζονται μόνο υποθέσεις ασφαλιστι¬ 
κών μέτρων. 

2. Οι δικάσιμοι κατά τη διάρκεια των δικαστι¬ 
κών διακοπών καθορίζονται, ανάλογα με την κίνη¬ 
ση των υποθέσεων και τον αριθμό των Δικαστι¬ 
κών Λειτουργών που υπηρετούν στο Δικαστήριο, 
με την απόφαση της Ολομέλειας του, με την οποία 
καταρτίζονται τα τμήματα των διακοπών. Κατά τα 
χρονικά διαστήματα: α) από 1 έως 31 Ιουλίου και 
β) από 1 έως 15 Σεπτεμβρίου, μπορεί να οριστεί από μία 
(1) δικάσιμος για την εκδίκαση υποθέσεων του Πολυμε¬ 
λούς και του Μονομελούς Πρωτοδικείου, κατά τις οποίες 
προσδιορίζονται και δικάζονται μόνο υποθέσεις που 
αφορούν: α) ασφαλιστικά μέτρα και αναστολή εκτέλε¬ 
σης, β) εργατικές διαφορές και γ) απόδοση της χρήσης 
μισθίου, καθώς και όσες υποθέσεις, μετά την υποβολή 
έγγραφης, αιτιολογημένης αίτησης, χαρακτηρίσθηκαν 
από τον διευθύνοντα το Δικαστήριο Πρόεδρο Πρωτο¬ 
δικών ή το νόμιμο αναπληρωτή του, ως κατεπείγουσες. 
Με την ίδια απόφαση της Ολομέλειας του Δικαστηρίου 
ορίζεται και ο αριθμός των υποθέσεων που μπορούν 
να προσδιοριστούν σε κάθε μία από τις ανωτέρω δι¬ 
κάσιμους. 

Αρθρο 8 

(Εισηγητής Πτωχεύσεων) 

Ένας Πρωτόδικης που ορίζεται αρμοδίως με το νόμιμο 
αναπληρωτή του εκτελεί στο Δικαστήριο καθήκοντα 
Εισηγητή Πτωχεύσεων. Αυτός επιτηρεί τις εργασίες 
των πτωχεύσεων που κηρύσσονται από το πτωχευτικό 
Δικαστήριο και έχει όλες τις αρμοδιότητες που παρέχο¬ 
νται σε αυτόν από την εκάστοτε ισχύουσα πτωχευτική 
νομοθεσία. 

Αρθρο 9 

(Συγκρότηση του Ποινικού Τμήματος) 

Το Ποινικό Τμήμα του Πρωτοδικείου Σπάρτης απο- 
τελείται από: α) Το Μικτό Ορκωτό Δικαστήριο (Μ.Ο.Δ.), 
β) Το Τριμελές Πλημμελειοδικείο, γ) Το Μονομελές 
Πλημμελειοδικείο, δ) Τα Δικαστήρια Ανηλίκων (Μονο¬ 
μελές και Τριμελές), ε) Το Συμβούλιο Πλημμελειοδικών 
και στ) την Ανάκριση. 

Άρθρο 10 

(Μικτό Ορκωτό Δικαστήριο) 

Το Μικτό Ορκωτό Δικαστήριο συνεδριάζει ημέρα Δευ¬ 
τέρα και ώρα 9.00 π.μ., όταν ορίζεται από τον Εισαγ¬ 
γελέα Εφετών Ναυπλίου, και συμμετέχουν σε αυτό ο 
Πρόεδρος Πρωτοδικών ή ο νόμιμος αναπληρωτής του 


και δύο (2) Πρωτόδικες. Σε κάθε συνεδρίαση του Μικτού 
Ορκωτού Δικαστηρίου μπορούν να εισάγονται προς 
εκδίκαση και περισσότερες από μία (1) υποθέσεις. 

Αρθρο 11 

(Τριμελές Πλημμελειοδικείο) 

1. Το Τριμελές Πλημμελειοδικείο συνεδριάζει κάθε 
εργάσιμη Πέμπτη, με ώρα ενάρξεως της συνεδρίασης 
την 09:00 π.μ. Σε αυτό συμμετέχουν ο Πρόεδρος Πρω¬ 
τοδικών ή ο από αυτόν οριζόμενος Πρωτόδικης και δύο 
Πρωτόδικες ή ένας Πρωτόδικης και ένας Ειρηνοδίκης 
ή Πταισματοδίκης. 

2. Σε κάθε συνεδρίαση του Τριμελούς Πλημμελει¬ 
οδικείου μπορούν να εισάγονται προς εκδίκαση κατ’ 
ανώτατο όριο τριάντα (30) υποθέσεις. Ο αριθμός των 
υποθέσεων αυτών μπορεί να αυξηθεί, αν ο Εισαγγελέας, 
με σύμφωνη γνώμη και τον διευθύνοντος το Δικαστήριο, 
κρίνει ότι όλες οι υποθέσεις μπορούν να περατωθούν 
εντός της ημέρας, σύμφωνα με το άρθρο 374 παρ. 1 
του Κ.Π.Δ. Εάν σε μία δικάσιμο έχει προσδιορισθεί με¬ 
γαλύτερος αριθμός υποθέσεων προς εκδίκαση, χωρίς 
να συντρέχουν οι παραπάνω προϋποθέσεις, οι επιπλέον 
υποθέσεις, αμέσως μετά την έναρξη της συνεδρίασης, 
αναβάλλονται αυτεπαγγέλτως από το Δικαστήριο σε 
άλλη δικάσιμο, εκτός αν σε κάποια απ' αυτές υφίστα- 
ται κίνδυνος παραγραφής αξιόποινης πράξεως, οπότε 
αυτή η υπόθεση δικάζεται κατ’ εξαίρεση έστω και ως 
υπεράριθμη. 

Αρθρο 12 

(Μονομελές Πλημμελειοδικείο) 

1. Το Μονομελές Πλημμελειοδικείο συνεδριάζει στις 
9.00 π.μ.: α) στην έδρα του Δικαστηρίου στη Σπάρτη 
κάθε εργάσιμη Τρίτη, β) στη μεταβατική έδρα Κροκεών 
κάθε τρίτη Τετάρτη των μηνών Σεπτεμβρίου, Οκτωβρί¬ 
ου, Νοεμβρίου, Δεκεμβρίου, Ιανουάριου, Φεβρουάριου, 
Μαρτίου, Απριλίου, Μάίου και Ιουνίου, εφόσον είναι ερ¬ 
γάσιμη, γ) στη μεταβατική έδρα Καστορείου την τελευ¬ 
ταία Δευτέρα των μηνών Οκτωβρίου και Μάίου, εφόσον 
είναι εργάσιμη, δ) στη μεταβατική έδρα Μολάων τη 
δεύτερη Τρίτη των μηνών Οκτωβρίου, Νοεμβρίου, Δε¬ 
κεμβρίου, Ιανουάριου, Φεβρουάριου, Μαρτίου, Απριλίου, 
Μάίου και Ιουνίου, εφόσον είναι εργάσιμη και δικάζουν 
όλες τις ποινικές υποθέσεις που υπάγονται στην καθ’ 
ύλην αρμοδιότητα τους είτε σύμφωνα με τις διατάξεις 
του Κώδικα Ποινικής Δικονομίας είτε σύμφωνα με ειδι¬ 
κές διατάξεις νόμων. 

2. Στο Μονομελές Πλημμελειοδικείο προεδρεύει ο 
Πρόεδρος Πρωτοδικών ή Πρωτόδικης, που ορίζονται 
από τον διευθύνοντα το Δικαστήριο Πρόεδρο Πρωτο¬ 
δικών ή το νόμιμο αναπληρωτή του στην μηνιαία κατά¬ 
σταση υπηρεσιών του Δικαστηρίου. 

3. Σε κάθε συνεδρίαση του Μονομελούς Πλημμελει¬ 
οδικείου μπορούν να εισάγονται προς εκδίκαση κατ’ 
ανώτατο όριο εξήντα (60) υποθέσεις. Εάν σε μία δικάσι¬ 
μο έχει προσδιορισθεί μεγαλύτερος αριθμός υποθέσε¬ 
ων προς εκδίκαση, χωρίς να συντρέχουν οι παραπάνω 
προϋποθέσεις, οι επιπλέον υποθέσεις, αμέσως μετά την 
έναρξη της συνεδρίασης, αναβάλλονται αυτεπαγγέλ- 
τως από το Δικαστήριο σε άλλη δικάσιμο, εκτός αν 
σε κάποια απ' αυτές υφίσταται κίνδυνος παραγραφής 
αξιόποινης πράξεως, οπότε αυτή η υπόθεση δικάζεται 
κατ’ εξαίρεση έστω και ως υπεράριθμη. 

Άρθρο 13 

(Αυτόφωρα Πλημμελήματα) 

Τα Αυτόφωρα Πλημμελήματα, αναλόγως της καθ’ ύλην 
αρμοδιότητας, δικάζονται είτε από το Αυτόφωρο Τριμε¬ 
λές Πλημμελειοδικείο, είτε από το Αυτόφωρο Μονομε¬ 
λές Πλημμελειοδικείο όλες τις ημέρες της εβδομάδας, 
πλην Κυριακής και των επισήμων ή τοπικών αργιών, 
εκτός εάν και η προηγούμενη ημέρα είναι αργία (π.χ. 
Καθαρά Δευτέρα) με ώρα ενάρξεως της συνεδριάσεως 
την 12:30 μ.μ. Εφόσον, όμως, συντρέχει σπουδαίος λόγος, 
μπορεί τα αυτόφωρα να εκδικάζονται και άλλη ώρα, 
ύστερα από συνεννόηση του Προέδρου του Δικαστηρίου 
και του Εισαγγελέα. 

Αρθρο 14 

(Δικαστήρια Ανηλίκων) 

1. Το Τριμελές Δικαστήριο Ανηλίκων συνεδριάζει, όταν 
υπάρχουν υποθέσεις προς εκδίκαση, τη δεύτερη Τρίτη 
των μηνών Δεκεμβρίου και Ιουνίου, με ώρα ενάρξεως 
την 09:00 π.μ. Σ’ αυτό προεδρεύει, εάν είναι δυνατόν, 
ο Δικαστής Ανηλίκων ή ο νόμιμος αναπληρωτής του 
και συμμετέχουν δύο νεότεροι Πρωτόδικες, εφόσον 
αυτό είναι εφικτό. Σε κάθε συνεδρίαση του Τριμελούς 
Δικαστηρίου Ανηλίκων μπορούν να εισάγονται προς 
εκδίκαση μέχρι τρεις (3) υποθέσεις. 

2. Το Μονομελές Δικαστήριο Ανηλίκων θα συνεδριάζει 
τη δεύτερη Τρίτη των μηνών Δεκεμβρίου και Ιουνίου. Η 
εκδίκαση των υποθέσεων του Μονομελούς Δικαστηρίου 
Ανηλίκων αρχίζει αμέσως μετά το πέρας της εκδίκασης 
των υποθέσεων του Τριμελούς Δικαστηρίου Ανήλικων. Στο 
Μονομελές Δικαστήριο Ανηλίκων προεδρεύει ο Δικαστής 
Ανηλίκων ή ο νόμιμος αναπληρωτής του. Σε κάθε συνεδρί¬ 
αση του Μονομελούς Δικαστηρίου Ανηλίκων μπορούν να 
εισάγονται προς εκδίκαση μέχρι πενήντα (50) υποθέσεις. 

Αρθρο 15 

(Καθαρογραφή πρακτικών και αποφάσεων 
Ποινικών Δικαστηρίων) 

Τα πρακτικά, η απόφαση και οι διατάξεις που εκδί- 
δονται κατά τη διάρκεια της συνεδρίασης συντάσσο- 
νται γραπτώς και υπογράφονται. Όποιος διευθύνει την 
συνεδρίαση του Ποινικού Δικαστηρίου (ΜΟΔ, Τριμελές 
- Μονομελές Πλημμελειοδικείο, Αυτόφωρο Τριμελές και 
Μονομελές Πλημμελειοδικείο, Τριμελές και Μονομελές 
Δικαστήριο Ανηλίκων) θεωρεί και μονογράφει σε κάθε 
φύλλο τα πρόχειρα πρακτικά που συντάχθηκαν από το 
γραμματέα κατά τη διάρκεια της συνεδρίασης. Ακολού¬ 
θως, τα πρακτικά και η απόφαση καθαρογράφονται στις 
περιπτώσεις που ορίζει ο νόμος, από το γραμματέα και 
υπογράφονται από αυτόν και το Δικαστή που διευθύνει 
τη συζήτηση ή, αν αυτός μετατέθηκε ή απομακρύνθηκε 
από τη δημόσια υπηρεσία ή πέθανε πριν από την καθα- 
ρογράφηση, από τον αρχαιότερο μεταξύ των Δικαστών 
που συμμετείχαν στη συζήτηση και, αν το Δικαστήριο 
είναι μονομελές, μόνο από το γραμματέα. Αν ο γραμμα¬ 
τέας που συμμετείχε στη συζήτηση απομακρύνθηκε από 
την υπηρεσία ή πέθανε πριν από την καθαρογράφηση, 
τα πρακτικά και την απόφαση συντάσσει ο Προϊστά¬ 
μενος του Ποινικού τμήματος της Γραμματείας του Δι¬ 
καστηρίου ή ο αναπληρωτής του με βάση τα πρόχειρα 
πρακτικά και τα σχετικά έγγραφα που βρίσκονται στο 
Δικαστήριο και ακολούθως τα υπογράφει ο ίδιος και ο 
διευθύνων τη συζήτηση σύμφωνα με τα παραπάνω. Η 


ημερομηνία υπογραφής των καθαρογραμμένων πρα¬ 
κτικών και της απόφασης σημειώνεται αυθημερόν σε 
ειδικό βιβλίο, που τηρείται στη γραμματεία. 

Αρθρο 16 

(Η λειτουργία του Ποινικού Τμήματος 
ενόψει των Δικαστικών Διακοπών) 

1. Ενόψει των δικαστικών διακοπών, των εορτών Χρι- 
στουγέννων-Νέου'Ετους και Πάσχα δεν προσδιορίζεται 
δικάσιμος για την εκδίκαση ποινικών υποθέσεων κατά 
τα χρονικά διαστήματα: α) από 20 Δεκεμβρίου έως και 7 
Ιανουάριου, β) από τη Μεγάλη Δευτέρα έως την Κυριακή 
της Διακαινησίμου και γ) από 1 έως 31 Αυγούστου, κατά 
τα οποία δικάζονται μόνο: α) τα Αυτόφωρα Πλημμελή¬ 
ματα, β) ποινικές υποθέσεις για τις οποίες προβλέπεται 
από το νόμο προθεσμία εκδίκασης, γ) υποθέσεις που 
αφορούν τον καθορισμό συνολικής ποινής, δ) αιτήσεις 
ακύρωσης διαδικασίας και απόφασης, ε) αιτήσεις ανα¬ 
βολής της δίκης ή διακοπής της ποινής, στ) αντιρρήσεις 
ή αμφιβολίες για την εκτέλεση ποινής και την ανα¬ 
σταλτική δύναμη ενδίκου μέσου και ζ) αιτήσεις για την 
αναστολής εκτέλεσης αποφάσεων. 

2. Οι δικάσιμοι κατά τη διάρκεια των δικαστικών διακο¬ 
πών καθορίζονται, ανάλογα με την κίνηση των υποθέσεων 
και τον αριθμό των Δικαστικών Λειτουργών που υπηρε¬ 
τούν στο Δικαστήριο, με την απόφαση της Ολομέλειας 
του Πρωτοδικείου, με την οποία καταρτίζονται τα τμήματα 
των διακοπών. Κατά το χρονικό διάστημα από 1 έως 31 
Ιουλίου μπορεί να οριστεί μία (1) δικάσιμος για την εκδί¬ 
καση υποθέσεων του Μικτού Ορκωτού Δικαστηρίου και 
μόνον σε περίπτωση εξαιρετικού λόγου και ιδίως λόγω 
συμπληρώσεως του νόμιμου χρόνου της προσωρινής 
κρατήσεως, κατά την κρίση του Εισαγγελέως Εφετών 
Ναυπλίου, σύμφωνα με το άρθρο 378 παρ. 1 Κ.Π.Δ. Κατά 
το ίδιο διάστημα ορίζεται μία δικάσιμος για την εκδίκα¬ 
ση υποθέσεων αρμοδιότητας του Τ ριμελούς Πλημμελει¬ 
οδικείου και μία δικάσιμος για την εκδίκαση υποθέσεων 
αρμοδιότητας Μονομελούς Πλημμελειοδικείου. Κατά το 
χρονικό διάστημα από 1 έως 15 Σεπτεμβρίου ορίζεται μία 
δικάσιμος για την εκδίκαση υποθέσεων αρμοδιότητας του 
Τ ριμελούς Πλημμελειοδικείου και μία δικάσιμος για την εκ¬ 
δίκαση υποθέσεων αρμοδιότητας Μονομελούς Πλημμελει¬ 
οδικείου. Από τους παραπάνω περιορισμούς εξαιρούνται 
οι υποθέσεις που δικάζονται με την αυτόφωρη διαδικασία. 

Αρθρο 17 

(Συμβούλιο Πλημμελειοδικών) 

Το Συμβούλιο Πλημμελειοδικών έχει ως αντικείμενό 
του τις αρμοδιότητες που καθορίζονται από τα άρθρα 
307, 309 315 Κ.Π.Δ., ή από άλλες διατάξεις του ίδιου Κώ¬ 
δικα ή άλλων ειδικών Νόμων. Οι συνεδριάσεις του δεν 
είναι δημόσιες, εκτός εάν ορίζεται άλλως από το νόμο. 
Συνεδριάζει όταν και όπου ορίζεται από τον Πρόεδρο 
Πρωτοδικών ή τον αναπληρωτή του. Σ’ αυτό συμμετέχει 
ο Πρόεδρος Πρωτοδικών ή ο από αυτόν οριζόμενος Πρω¬ 
τόδικης και δύο Πρωτόδικες ή ένας Πρωτόδικης και ένας 
Δικαστικός Πάρεδρος ή Ειρηνοδίκης ή Πταισματοδίκης. 

Αρθρο 18 

(Ανάκριση) 

Η Ανάκριση διενεργείται καθ’ όλο το έτος από ένα 
Ανακριτικό Τμήμα, στο οποίο υπηρετεί ένας Ανακριτής. 
Ανακριτής ορίζεται πάντοτε Πρωτόδικης για θητεία δύο 

ετών. Η Ανάκριση σε βάρος Ανηλίκων διενεργείται από 
τον ίδιο Ανακριτή. Ο Ανακριτής αναπληρώνεται, όταν 
συντρέχει λόγος ανώτερης βίας ή άλλο σοβαρό κώλυμα, 
από αναπληρωματικό Ανακριτή, ο οποίος είναι επίσης 
Πρωτόδικης, και ορίζεται με πράξη του διευθύνοντος 
το Δικαστήριο Προέδρου Πρωτοδικών ή του νόμιμου 
αναπληρωτή του. Με τον ίδιο τρόπο μπορεί να ανα¬ 
πληρώνεται ο τακτικός Ανακριτής, για εύλογο χρόνο, 
ανάλογα με τις υπηρεσιακές ανάγκες, κατά τα χρονικά 
διαστήματα: α) από την 11ουλίου έως την 15 Σεπτεμβρί¬ 
ου, β) από 20 Δεκεμβρίου έως 7 Ιανουάριου και γ) από 
την Μεγάλη Δευτέρα έως την Κυριακή της Διακαινησί- 
μου. Σε υποθέσεις επείγουσες ή που απαιτούν ιδιαίτε¬ 
ρη ή μακρόχρονη έρευνα, ο διευθύνων το Δικαστήριο 
Πρόεδρος Πρωτοδικών μπορεί, με σύμφωνη γνώμη του 
εισαγγελέα εφετών, να ορίσει επίκουρο ανακριτή έναν ή 
περισσότερους πρωτόδικες, προκειμένου να βοηθηθεί ο 
ανακριτής, αν αυτός το ζητήσει. Με πράξη του επίσης ο 
Πρόεδρος Πρωτοδικών αναθέτει σε Ειδικό Ανακριτή τις 
υποθέσεις που προβλέπει ο Ν. 4022/2011 (άρθρο 1 περ. 
β'). Ειδικός Ανακριτής μπορεί να ορίζεται ο Πρόεδρος 
Πρωτοδικών ή Πρωτόδικης, σε εξαιρετικές περιπτώσεις. 

Άρθρο 19 

(Υποθέσεις του νόμου περί εκλογών) 

Στην εκδίκαση των υποθέσεων του νόμου περί εκλο¬ 
γών λαμβάνουν μέρος όλοι οι Δικαστές που υπηρετούν 
στο Πρωτοδικείο Σπάρτης οριζόμενοι κατά περίπτωση 
από τον διευθύνοντα το Δικαστήριο αυτό ή τον νόμιμο 
αναπληρωτή του. 

Άρθρο 20 

(Πειθαρχική Δικαιοδοσία) 

Στην εκδίκαση των υποθέσεων πειθαρχικής δικαιο¬ 
δοσίας προεδρεύει ο Πρόεδρος Πρωτοδικών ή ο από 
αυτόν οριζόμενος Πρωτόδικης. Τα πειθαρχικά συμβούλια 
συνεδριάζουν όπου και όταν ορίζει ο Πρόεδρος Πρωτο¬ 
δικών ή ο νόμιμος αναπληρωτής του. 

Αρθρο 21 

(Ολομέλεια Δικαστηρίου) 

Η Ολομέλεια των Δικαστών του Πρωτοδικείου Σπάρ¬ 
της συγκαλείται από τον διευθύνοντα το Δικαστήριο 
Πρόεδρο Πρωτοδικών ή τον νόμιμο αναπληρωτή του ή 
εφόσον το ζητήσει εγγράφως το ένα τρίτο των μελών 
που κατά το χρόνο της αιτήσεως συμμετέχουν σε αυτή 
ή ο Εισαγγελέας του Δικαστηρίου. Τα μέλη της (Δικα¬ 
στές και Δικαστικοί Πάρεδροι) καλούνται εγγράφως 
πέντε (5) τουλάχιστον ημέρες πριν από τη συνεδρίαση 
με ατομική πρόσκληση, που περιέχει τα θέματα για 
συζήτηση. Ο Εισαγγελέας Πρωτοδικών Σπάρτης προ¬ 
σκαλείται στην Ολομέλεια με ατομική πρόσκληση πριν 
από την ίδια προθεσμία. 

Αρθρο 21Α 

(Ωράριο υποδοχής κοινού) 

Ορίζεται ωράριο υποδοχής κοινού στη Γραμματεία 
από 11:00 έως 14:00 κατά τις εργάσιμες ημέρες. 

Αρθρο 22 

(Γραφείο Διοικήσεως Δικαστηρίου) 

Στο Γ ραφείο Διοικήσεως της Γ ραμματείας του Πρω¬ 
τοδικείου Σπάρτης ανήκουν οι εξής αρμοδιότητες: 1) 


η διεκπεραίωση της διοικητικής υπηρεσίας της Γ ραμ¬ 
ματείας, 2) η τήρηση του πρωτοκόλλου (κοινού και 
εμπιστευτικού) των εισερχόμενων και εξερχόμενων 
εγγράφων, 3) η σύνταξη και η τήρηση του Μητρώου 
υπαλλήλων και λοιπών στοιχείων, καθώς και η τήρη¬ 
ση βιβλίων κάθε είδους αδειών Δικαστών, Δικαστικών 
Υπαλλήλων, Συμβολαιογράφων και Υποθηκοφυλάκων, 4) 
η σύνταξη των βιογραφικών σημειωμάτων των Δικαστών 
και η συγκέντρωση των απαραίτητων στοιχείων για την 
επιθεώρηση από τον Επιθεωρητή Αρεοπαγίτη και τον 
Πρόεδρο Εφετών, 5) η διεκπεραίωση των απαραίτητων 
εγγράφων για την μισθοδοσία των Δικαστών, η σύνταξη 
και τήρηση των μισθολογικών Μητρώων αυτών, η έκδο¬ 
ση βεβαιώσεων αποδοχών για διάφορες υπηρεσίες, η 
σύνταξη των δικαιολογητικών που είναι αναγκαία για τις 
μεταθέσεις και τη συνταξιοδότηση υπαλλήλων και άλ¬ 
λων συναφών στοιχείων, 6) η σύνταξη των απαραίτητων 
εγγράφων για την αναχώρηση, την εμφάνιση και την 
ορκωμοσία Δικαστών, Δικαστικών Παρέδρων, Δικηγό¬ 
ρων, Δικαστικών Υπαλλήλων, Συμβολαιογράφων, Δικα¬ 
στικών Επιμελητών, 7) η σύνταξη δικαιολογητικών για τις 
μετακινήσεις των Δικαστών και των υπαλλήλων εκτός 
έδρας και η υποβολή τους στο αρμόδιο Υπουργείο, 8) 
η παραλαβή αιτήσεων Συμβολαιογράφων για χορήγηση 
κανονικών αδειών και αναπλήρωση λόγω κωλυμάτων, η 
έκδοση των σχετικών αποφάσεων, 9) η διεκπεραίωση 
της αναγκαίας γραφικής εργασίας για την εκδίκαση 
πειθαρχικών αδικημάτων, Δικαστικών Υπαλλήλων, Συμ¬ 
βολαιογράφων και Δικαστικών Επιμελητών, η τήρηση 
των σχετικών πρακτικών, η καθαρογραφή των σχετικών 
αποφάσεων και η κοινοποίηση αυτών στους ενδιαφε¬ 
ρομένους, σύμφωνα με τους ορισμούς του νόμου, 10) η 
καθαρογραφή των προγραμμάτων υπηρεσίας των Δικα¬ 
στών και των Δικαστικών Υπαλλήλων, η ειδοποίηση των 
Δικαστών για την συγκρότηση των αυτόφωρων ποινικών 
δικαστηρίων και οι παραγγελίες για μετακίνηση Ειρηνο¬ 
δικών, Πταισματοδικών και υπαλλήλων για αναπλήρω¬ 
ση κωλυόμενων, 11) η διεκπεραίωση των εργασιών που 
απαιτούνται για το διορισμό Δικαστών ως Προέδρων 
ή μελών σε συμβούλια, επιτροπές, ιδρύματα, σωματεία 
και με τις αιτήσεις σωματείων για διορισμών δικαστι¬ 
κών αντιπροσώπων στις εκλογές αυτών, 12) η τήρηση 
βιβλίου πράξεων του διευθύνοντος το Δικαστήριο, 13) η 
θεώρηση εγγράφων σύμφωνα με τη σύμβαση της Χάγης 
και η θεώρηση των βιβλίων των Συμβολαιογράφων, των 
Υποθηκοφυλάκων κ.λπ., 14) η οργάνωση της βιβλιοθήκης, 
η τήρηση σχετικού ευρετηρίου, η μέριμνα για την προ¬ 
μήθεια νομικών συγγραμμάτων και περιοδικών, η μέρι¬ 
μνα για την βιβλιοδεσία των περιοδικών, των εγγράφων 
και των αποφάσεων του Δικαστηρίου, 15) η διαχείριση 
πιστώσεων, η διενέργεια μειοδοτικών διαγωνισμών και 
η προμήθεια υλικών (ειδών γραφικής ύλης, εντύπων, 
ηλεκτρικών λαμπτήρων, ειδών καθαριότητας κ.λπ.), 16) η 
παρακολούθηση της λειτουργίας των φωτοτυπικών μη¬ 
χανημάτων, τηλεομοιοτυπικού μηχανήματος, ηλεκτρο¬ 
νικών υπολογιστών, η προμήθεια των απαραίτητων για 
τη λειτουργία τους υλικών, η επισκευή και η συντήρηση 
τους, 17) η προπαρασκευή και η διεξαγωγή των πόσης 
φύσεως εκλογών (διορισμός εφορευτικών επιτροπών, 
ανακήρυξη υποψηφίων, έκδοση αποτελεσμάτων, ανα¬ 
κήρυξη επιτυχόντων κ.λπ.) και η έκδοση βεβαιώσεων 
σχετικά με την άσκηση του εκλογικού δικαιώματος, 18) 
η τήρηση βιβλίων αντικλήτων, αποφάσεων συμβουλίου, 

διαιτητικών αποφάσεων, κοινοποιούμενων εγγράφων, 
άγνωστης διαμονής διαδίκων, επίπλων και σκευών, η 
σύνταξη και έκδοση των σχετικών εγγράφων και πι¬ 
στοποιητικών, η χορήγηση αντιγράφων, 19) η τήρηση 
του καταλόγου πραγματογνωμόνων και διαιτητών και 
η παραλαβή των αιτήσεων για εγγραφή στον αντίστοι¬ 
χο κατάλογο, 20) η σύνταξη δηλώσεων αποδοχής και 
αποποίησης κληρονομιάς και η έκδοση πιστοποιητικών 
μη αποποίησης κληρονομιάς, 21) η παραλαβή αιτημάτων 
από Κράτη μέλη της Ε.Ε σύμφωνα με τον κανονισμό 
της Ευρωπαϊκής ένωσης, για λήψη καταθέσεων κ.α, η 
αποστολή κλήσεων, η σύνταξη πρακτικών, η αποστολή 
τους για μετάφραση στο Υπουργείο Εξωτερικών και η 
τελική αποστολή τους στην υποβάλλουσα το αίτημα 
ευρωπαϊκή χώρα και 22) κάθε άλλη εργασία διοικητι¬ 
κής φύσεως που δεν υπάγεται στα άλλα τμήματα της 
Γ ραμματείας. 

Άρθρο 23 

(Πολιτικό Τμήμα Γραμματείας Δικαστηρίου) 

Στο Πολιτικό τμήμα της Γ ραμματείας του Πρωτοδι¬ 
κείου Σπάρτης ανήκουν οι εξής αρμοδιότητες: 1) η πα¬ 
ραλαβή όλων των δικογράφων που απευθύνονται στο 
Πολυμελές και στο Μονομελές Πρωτοδικείο, η σύνταξη 
των εκθέσεων καταθέσεων και των πράξεων ορισμού 
συζήτησης, η εγγραφή των υποθέσεων στα αντίστοιχα 
πινάκια ή εκθέματα, η χορήγηση αντιγράφων στους 
ενδιαφερομένους, η ευρετηρίαση των δικογράφων και 
η τοποθέτηση τους στο αρχείο κατά αριθμητική και 
χρονική σειρά καταθέσεως, 2) η παροχή πληροφοριών 
για την πορεία των υποθέσεων, στις οποίες αναφέρο- 
νται τα παραπάνω δικόγραφα, και η ενημέρωση των 
σχετικών καρτελών, 3) η καθαρογραφή και η δημοσί¬ 
ευση όλων γενικά των αποφάσεων που εκδίδονται επί 
των ανωτέρω δικογράφων, η διεκπεραίωση αυτών, η 
ενημέρωση των σχετικών με τις συζητούμενες υποθέ¬ 
σεις βιβλίων, 4) η σύνταξη εκθέσεων παραιτήσεως από 
ένδικα μέσα, η έκδοση πιστοποιητικών για μη άσκηση 
ενδίκων μέσων, η χορήγηση επικυρωμένων αντιγράφων 
όλων των πιο πάνω εγγράφων στους ενδιαφερομένους, 
5) η συμμετοχή ως γραμματέων έδρας κατά την εκ¬ 
δίκαση κάθε φύσεως πολιτικών υποθέσεων, κατά τις 
ημέρες που συνεδριάζει το αντίστοιχο Δικαστήριο, η 
παραλαβή των έγγραφων προτάσεων των διαδίκων 
και των προσθηκών επί των προτάσεων, η σύνταξη 
σχετικών εκθέσεων καταθέσεως και η σύνταξη και κα- 
θαρογραφή των οικείων πρακτικών συζητήσεως, 6) η 
παραλαβή αιτήσεων για την όρκιση πραγματογνωμόνων, 
η σύνταξη πρακτικών όρκισης πραγματογνωμόνων, η 
παραλαβή εκθέσεων πραγματογνωμοσύνης, η σύνταξη 
των σχετικών εκθέσεων καταθέσεως, η σύνταξη και 
καθαρογραφή) εκθέσεων αυτοψίας, 7) η παραλαβή και η 
σύνταξη εκθέσεων καταθέσεως εταιρικών ομόρρυθμων 
και ετερόρρυθμων εταιρειών και εταιρειών περιορισμέ¬ 
νης ευθύνης, ο σχηματισμός του οικείου φακέλου, η 
χορήγηση επικυρωμένων αντιγράφων των παραπάνω 
εταιρικών, η δημοσίευση τους, η συμπλήρωση των σχε¬ 
τικών καρτελών, η ευρετηρίαση τους κατά αλφαβητική 
σειρά, η τήρηση του ευρετηρίου εταιρειών, η χορήγηση 
πιστοποιητικών για τροποποιήσεις εταιρικών, για διά¬ 
λυση εταιρειών και για καταχωρημένες ή μη εταιρείες 
και η χορήγηση επικυρωμένων αντιγράφων παλαιών 
εταιρειών, 8) η έκδοση πιστοποιητικών περί πτωχεύσεως 


ή όχι εταιρειών και φυσικών προσώπων, η σύνταξη των 
υποβαλλόμενων στο Δικαστήριο εκθέσεων για διορισμό 
συνδίκων, των εκθέσεων συνελεύσεως πιστωτών, των 
εκθέσεων του Εισηγητή πτωχεύσεων για ορισμό χρόνου 
συνελεύσεως πιστωτών για επαλήθευση πιστώσεων, 
των εκθέσεων του Εισηγητή πτωχεύσεως για ορισμό 
χρόνου συνελεύσεως πιστωτών για συμβιβασμό, των 
εκθέσεων συνελεύσεως πιστωτών για συμβιβασμό ή 
ένωσης των πιστωτών, των υποβαλλόμενων στο Δικα¬ 
στήριο εκθέσεων για επικύρωση πτωχευτικών συμβιβα¬ 
σμών, των υποβαλλόμενων στο Δικαστήριο εκθέσεων 
για διορισμό συνδίκων ή για την έκδοση αποφάσεων 
περί αντικαταστάσεως των συνδίκων αυτών, των υπο¬ 
βαλλόμενων στο Δικαστήριο εκθέσεων για την έκδοση 
αποφάσεων περί καθορισμού προσωρινής ή οριστικής 
αντιμισθίας των συνδίκων, των υποβαλλόμενων στο 
Δικαστήριο εκθέσεων για την χορήγηση αδειών εκποι- 
ήσεως ακίνητης πτωχευτικής περιουσίας, των εκθέσε¬ 
ων του Εισηγητή Πτωχεύσεων για εκποίηση ακινήτων 
πτωχευτικής περιουσίας, των εκθέσεων συνελεύσεως 
πιστωτών για την λογοδοσία των συνδίκων και την 
γνωμοδότηση των πιστωτών για το αν ο πτωχός είναι 
συγγνωστός ή όχι, των υποβαλλόμενων στο Δικαστήριο 
εκθέσεων για έκδοση αποφάσεων περί παύσεως των 
εργασιών των πτωχεύσεων και ανακλήσεως αυτών και 
των υποβαλλόμενων στο Δικαστήριο εκθέσεων για έκ¬ 
δοση αποφάσεων για την ανάκληση των αποφάσεων 
εκείνων που κήρυξαν παύση εργασιών πτωχεύσεων, 9) η 
αρχειοθέτηση οποιοσδήποτε φύσεως εγγράφων (δικα¬ 
στικών αποφάσεων, δικογράφων, έγγραφων προτάσεων 
κ.α.), η έκδοση πιστοποιητικών οποιοσδήποτε φύσεως, 
η χορήγηση αντιγράφων αποφάσεων, απογράφων, η 
απόδοση εγγυητικών επιστολών, 10) η δημοσίευση κα¬ 
ταστατικών σωματείων και των τροποποιήσεων αυτών, 
καθώς και η διεκπεραίωση των σχετικών μ' αυτές ερ¬ 
γασιών, 11) η χορήγηση πιστοποιητικών που αφορούν 
δικαστική συμπαράσταση, καθώς και Η διεκπεραίωση 
της αναγκαίας προδικασίας για τις υποθέσεις πού ει- 
σάγονται αυτεπαγγέλτως προς εκδίκαση με τη διαδι¬ 
κασία της εκούσιας δικαιοδοσίας, 12) η παραλαβή των 
αιτήσεων για έκδοση διαταγών πληρωμής, η σύνταξη 
των εκθέσεων καταθέσεων αυτών, η δημοσίευση των δι¬ 
αταγών πληρωμής, η έκδοση απογράφων, η ενημέρωση 
των σχετικών καρτελών και ευρετηρίων, η σύνταξη των 
μηνιαίων πινάκων και ο υπολογισμός του τέλους απο- 
γράφου, 13) η παραλαβή των κατατιθέμενων διαθηκών, η 
σύνταξη εκθέσεων καταθέσεων αυτών, το άνοιγμα των 
σχετικών καρτελών, η δημοσίευση των διαθηκών με τη 
σύνταξη και καθαρογραφή των πρακτικών συζήτησης, 
η ευρετηρίαση διαθηκών, η παραλαβή των διαθηκών 
που αποστέλλουν οι εκτός έδρας Συμβολαιογράφοι και 
οι ξένες αρχές, η καταχώριση των τελευταίων αυτών 
διαθηκών στα σχετικά βιβλία και η ευρετηρίαση τους, 
η διεξαγωγή της σχετικής αλληλογραφίας, η αποστολή 
στο τέλος κάθε μήνα, αντιγράφων όλων των διαθηκών 
στο Πρωτοδικείο Αθηνών, την Δ.Ο.Υ. Σπάρτης και στην 
αρμόδια Δ.Ο.Υ. του κάθε κληρονομούμενου, η παραλαβή 
αιτήσεως, η έκδοση πιστοποιητικών περί δημοσιεύσεως 
ή όχι διαθηκών και με την χορήγηση αντιγράφων διαθη¬ 
κών και ως γραμματείς έδρας κατά τις ημέρες που δη¬ 
μοσιεύονται διαθήκες και εξετάζονται μάρτυρες για την 
κήρυξη των ιδιόγραφων διαθηκών ως κυρίων, η τήρηση 
βιβλίων αποποιήσεως κληρονομιών και σχολαζουσών 

κληρονομιών, 14) η παραλαβή και η σύνταξη εκθέσεων 
καταθέσεων αιτήσεων για τη λήψη ασφαλιστικών μέ¬ 
τρων οποιοσδήποτε φύσεως, η χορήγηση αντιγράφων 
των πιο πάνω αιτήσεων, το άνοιγμα σχετικών καρτελών 
και ενημέρωση αυτών, η σύνταξη των προσωρινών δια¬ 
ταγών οποιοσδήποτε φύσεως, η σύνταξη των πινάκων 
αναβολής συζητήσεως των υποθέσεων, η δημοσίευση 
των αποφάσεων, η ενημέρωση ευρετηρίων (φυσικών και 
νομικών προσώπων), η τήρηση του αρχείου εκδιδόμενων 
αποφάσεων, η χορήγηση αντιγράφων των αποφάσεων, 
η σύνταξη εκθέσεων κατάθεσης και απόδοσης εγγυη¬ 
τικών επιστολών, η τήρηση πρακτικών επί της έδρας 
όταν αυτό προβλέπεται από τον νόμο ή διατάσσεται 
από τον Δικαστή, η σύνταξη πρακτικών σε περίπτωση 
αναβολής συζητήσεως των υποθέσεων, η σύνταξη πρα¬ 
κτικών συμβιβασμού, η σύνταξη πρακτικών παραίτησης 
από δικόγραφο ή από δικαίωμα, η σύνταξη και έκδοση 
πιστοποιητικών αναγκαστικής διαχείρισης, η σύνταξη 
και έκδοση πιστοποιητικών σχετικά με τις εκδιδόμενες 
αποφάσεις, η αποστολή στον Εισαγγελέα Πρωτοδικών 
αποφάσεων, πρακτικών και άλλων εγγράφων, όταν αυτό 
διατάσσεται με την απόφαση ή προβλέπεται από το 
νόμο, η παροχή πληροφοριών στους ενδιαφερομένους, 
η χορήγηση σημειωμάτων σχετικά με τους πλειστηρια- 
σμούς διάφορων περιουσιακών στοιχείων, η χορήγηση 
πιστοποιητικών σχετικά με την τύχη των προσωρινών 
διαταγών επί ματαιώσεως της συζητήσεως των υποθέ¬ 
σεων, η σύνταξη μηνιαίων πινάκων εργασιών των Δικα¬ 
στών και 15) η σύνταξη των πινάκων εκκρεμότητας των 
Δικαστών στις πολιτικές υποθέσεις. 

Άρθρο 24 

(Ποινικό Τμήμα Γραμματείας Δικαστηρίου) 

Στο Ποινικό τμήμα της Γραμματείας του Πρωτοδικείου 
Σπάρτης ανήκουν οι εξής αρμοδιότητες: 1) η συμμετοχή 
των υπαλλήλων ως γραμματέων έδρας κατά τις συνεδρι¬ 
άσεις του Μικτού Ορκωτού Δικαστηρίου, του Τριμελούς 
και Μονομελούς Πλημμελειοδικείου και του Τριμελούς 
και Μονομελούς Δικαστηρίου Ανηλίκων, 2) η σύνταξη και 
καθαρογραφή των πρακτικών συνεδριάσεων και η κα- 
θαρογραφή των κάθε είδους αποφάσεων, η ταξινόμηση 
τους κατ’ αύξοντα αριθμό και η αρχειοθέτηση τους, η 
σύνταξη και η αποστολή αποσπασμάτων καταδικαστικών 
αποφάσεων και αποφάσεων τιμωρίας λιπενόρκων και 
λιπομαρτύρων προς εκτέλεση, 3) η σύνταξη εκθέσεων 
ασκήσεως ενδίκων μέσων (εφέσεων, αναιρέσεων κ.λπ.) 
και η καταχώριση των αποφάσεων στο προβλεπόμενο 
από το Ν. 969/1979 βιβλίο, 4) η υποβολή των αναβλητι¬ 
κών αποφάσεων, των εκδιδόμενων ερήμην του κατηγο¬ 
ρουμένου και των υποκειμένων σε έφεση στο αρμόδιο 
τμήμα των Εισαγγελιών Εφετών και Πλημμελειοδικών, 5) 
η έναρξη συνόδων του Μικτού Ορκωτού Δικαστηρίου, η 
κλήρωση ενόρκων, η σύνταξη αποφάσεων με τις οποίες 
τιμωρούνται οι λιπένορκοι, η αντικατάσταση άγνωστης 
διαμονής ενόρκων, η αποστολή κατάστασης ενόρκων 
στην Εισαγγελία, του Μικτού Ορκωτού Δικαστηρίου, 6) 
η εκκαθάριση των επιβαλλόμενων χρηματικών ποινών, 
δικαστικών εξόδων και τελών, η βεβαίωση των χρηματι¬ 
κών ποινών που επιβάλλονται στους καταδικαζόμενους 
κατηγορουμένους, η σύνταξη τριπλοτύπων καταστάσεων 
για επιστροφή και διαγραφή ποσών από τα αρμόδια 
ταμεία, η διεξαγωγή της σχετικής αλληλογραφίας με 
τα δημόσια ταμεία, η σύνταξη των ποινικών Μητρώων 


των καταδικαζόμενων κατηγορουμένων, όταν συντρέχει 
νόμιμη περίπτωση προς τούτο (αμετάκλητη απόφαση), η 
έκδοση στατιστικών στοιχείων από τα αντίστοιχα ποινικά 
Μητρώα, η παραλαβή των δικογραφιών (ερήμην) από 
την Εισαγγελία, ο διαχωρισμός τους κατά δικαστήρια 
και η ενημέρωση των βιβλίων κινήσεως, η παράδοση 
των δικογραφιών στο ποινικό αρχείο, η ταξινόμηση των 
Δελτίων Ποινικού Μητρώου κατά Εισαγγελίες Πρωτοδι¬ 
κών, η καταχώριση τους στο ειδικό βιβλίο και η αποστο¬ 
λή τους στην Εισαγγελία Πλημμελειοδικών και τέλος, η 
αλληλογραφία για την ανεύρεση μέσω των αρμοδίων 
αστυνομικών τμημάτων ή άλλης αρμόδιας αρχής στοι¬ 
χείων των ερήμην καταδικαζόμενων για την συμπλήρωση 
των Δελτίων Ποινικού Μητρώου, 7) η σύνταξη εκθέσε¬ 
ων καταθέσεως και αποδόσεως χρηματικών εγγυήσεων 
κλπ., η τήρηση των οικείων καρτελών και η ενημέρωση 
των σχετικών βιβλίων, η έκδοση και χορήγηση διαφόρων 
πιστοποιητικών, η αρχειοθέτηση των δικογραφιών, 8) η 
συμμετοχή γραμματέα στις συνεδριάσεις του Συμβουλίου 
Πλημμελειοδικών, η σύνταξη των κλήσεων για την αυτο¬ 
πρόσωπη εμφάνιση κατηγορουμένων ή άλλων προσώπων 
στις συνεδριάσεις του Συμβουλίου Πλημμελειοδικών, η 
δημοσίευση και η καθαρογραφή βουλευμάτων, η σύνταξη 
εκθέσεων ασκήσεως ένδικων μέσων κατά βουλευμάτων, 
η τήρηση των οικείων καρτελών και η ενημέρωση των 
σχετικών βιβλίων, η έκδοση και χορήγηση διαφόρων 
πιστοποιητικών, η αρχειοθέτηση των βουλευμάτων και 
των δικογραφιών, 11) η εκτέλεση καθηκόντων γραμματέα 
της Ανάκρισης που περιλαμβάνει την συμπλήρωση των 
έγγραφων κλήσεων μαρτύρων και κατηγορουμένων και 
την αποστολή τους στα αρμόδια αστυνομικά τμήματα, 
την καθαρογραφή των σχεδίων κατηγορητηρίων, την 
αναζήτηση των δελτίων ποινικού Μητρώου των κατη¬ 
γορουμένων από τις αρμόδιες Εισαγγελίες, την γραπτή 
αποτύπωση στις σχετικές εκθέσεις των μαρτυρικών 
καταθέσεων και των απολογιών των κατηγορουμένων, 
την καθαρογραφή των ενταλμάτων συλλήψεως, βίαιας 
προσαγωγής και προσωρινής κρατήσεως και την διεκ¬ 
περαίωση τους, την καθαρογραφή των διατάξεων του 
Ανακριτή, την σύνταξη εκθέσεων ασκήσεως προσφύγων 
κατά διατάξεων και ενταλμάτων προσωρινής κράτησης 
του Ανακριτή, την σύνταξη εκθέσεων καταθέσεως και 
αποδόσεως χρηματικών εγγυήσεων, την τήρηση καρτε¬ 
λών κίνησης δικογραφιών και την ενημέρωση των σχε¬ 
τικών βιβλίων, την διεκπεραίωση της διαδικασίας για 
την όρκιση των πραγματογνωμόνων και της παραλαβή 
των εκθέσεων τους, την σύνταξη και διεκπεραίωση της 
αλληλογραφίας και κάθε άλλου εγγράφου αναγκαίου 
για τη λειτουργία του γραφείου της Ανάκρισης, 12) η 
παραλαβή και η αρχειοθέτηση των ποινικών αποφάσε¬ 
ων και των αντίστοιχων δικογραφιών, η παραλαβή και 
η αρχειοθέτηση των βουλευμάτων και των αντίστοιχων 
δικογραφιών, η παραλαβή των δικογραφιών που αφορούν 
ερήμην δικαζόμενους κατηγορουμένους, η παραλαβή 
αποδεικτικών επιδόσεως αποφάσεων και η αρχειοθέτη¬ 
ση τους, η χορήγηση αντιγράφων ποινικών αποφάσεων 
και βουλευμάτων, η χορήγηση απογράφων επί ποινικών 
αποφάσεων, η διεκπεραίωση της σχετικής με την απο¬ 
στολή αντιγράφων αποφάσεων, στοιχείων φυγόποινων 
κ.λπ., αλληλογραφίας, με δικαστικές, αστυνομικές και 
άλλες αρχές, η σύνταξη εκθέσεων ασκήσεως ένδικων 
μέσων (εφέσεων, αναιρέσεων, ακυρώσεως, διαδικασίας 
και αποφάσεως, ανακοπών λιπομαρτυρίας κ,λπ.), η χορή- 

γηση πιστοποιητικών ασκήσεως ή όχι ένδικων μέσων, η 
παραλαβή, ταξινόμηση και απόδοση πειστηρίων. 

Άρθρο 25 

(Ειδικές Διατάξεις Λειτουργίας της Γραμματείας 
του Δικαστηρίου) 

1. Ο Διευθύνων το Δικαστήριο Πρόεδρος Πρωτοδικών 
ή ο νόμιμος αναπληρωτής του, αφού λάβει υπόψη του 
τις υπηρεσιακές ανάγκες, τις κενές οργανικές θέσεις, τις 
κάθε είδους άδειες των υπαλλήλων και την γνώμη του 
Προϊσταμένου της Γ ραμματείας, με απόφαση του κατα¬ 
νέμει τους υπηρετούντες στο Δικαστήριο υπαλλήλους 
(γραμματείς, δακτυλογράφους, δικαστικούς επιμελητές 
κ.λπ.) στα επιμέρους τμήματα της Γραμματείας. Το ει¬ 
δικότερο αντικείμενο εργασιών του κάθε υπαλλήλου 
ρυθμίζεται κατά το δυνατόν ισομερώς και ισοβαρώς από 
τον Διευθύνοντα το Δικαστήριο Πρόεδρο Πρωτοδικών, 
αφού ληφθούν υπόψη οι υπηρεσιακές ανάγκες, οι κενές 
οργανικές θέσεις, οι κάθε φύσης άδειες και η επιτυχής 
ανταπόκριση του στο ανατιθέμενο έργο. 

2. Ο Προϊστάμενος της Γ ραμματείας του Δικαστηρίου, 
εφόσον το επιβάλλουν υπηρεσιακές ανάγκες, μπορεί και 
προφορικώς να αναθέτει σε υπάλληλο ή σε υπαλλή¬ 
λους ορισμένου τμήματος την εκτέλεση εργασιών που 
ανήκουν στην αρμοδιότητα άλλου τμήματος ή άλλου 
υπαλλήλου, ανάλογα με τις εμφανιζόμενες εκάστοτε 
υπηρεσιακές ανάγκες. 

Άρθρο 26 

(Εναρξη Ισχύος - Μεταβατικές Διατάξεις) 

1. Η ισχύς του παρόντος Κανονισμού θα αρχίσει αμέ¬ 
σως μετά την έγκρισή του. 

2. Από την έναρξη της ισχύος του παρόντος Κα¬ 
νονισμού, καταργείται ο προηγούμενος Κανονισμός 
Εσωτερικής Υπηρεσίας του Πρωτοδικείου Σπάρτης, ο 
οποίος καταρτίσθηκε με την με αριθ. 1/1992 απόφαση 
της Ολομέλειας του Δικαστηρίου τούτου, όπως στη 
συνέχεια τροποποιήθηκε με αποφάσεις της Ολομέλειας 
του Δικαστηρίου τούτου. 

3. Ορίζεται μεταβατική περίοδος προκειμένου να συ- 
ντελεστεί ομαλά η μετάβαση από τον παλαιό στον νέο 
Κανονισμό. Κατά τη μεταβατική αυτή περίοδο δεν ισχύ¬ 
ουν οι περιορισμοί στον προσδιορισμό των υποθέσεων, 
αναφορικά και μόνο με τις υποθέσεις που, κατά το 
χρόνο κατάρτισης του παρόντος Κανονισμού (9.11.2012), 
έχουν ήδη προσδιορισθεί προς εκδίκαση. 

4. Για ότι δεν προβλέπεται από τον παρόντα Κανονι¬ 
σμό εσωτερικής υπηρεσίας ισχύουν οι διατάξεις του Ν. 
1756/1988 "Κώδικας Οργανισμού Δικαστηρίων και Κατά¬ 
στασης Δικαστικών Λειτουργών", όπως αυτός ισχύει». 

Η Ολομέλεια, αφού άκουσε τον Εισηγητή - Αρεοπαγίτη 
Νικόλαο Πάσσο, μετά από ανταλλαγή απόψεων μεταξύ 
των μελών, έκρινε: 

Α. ομόφωνα ότι πρέπει να επέλθουν οι εξής τροποποι¬ 
ήσεις στον υπό κρίση Κανονισμό και ειδικότερα: 

1. Να διαγράφει στην παρ. 4 του άρθρου 4 (Το Μονομε¬ 
λές Πρωτοδικείο) η πρόταση «Ο Πρόεδρος Πρωτοδικών 
ή ο νόμιμος αναπληρωτής του, έχουν τη δυνατότητα 
με πράξη τους να ορίζουν ότι θα συμμετέχουν ορισμέ¬ 
νοι μόνο από τους υπηρετούντες Πρωτόδικες σε κάθε 
συνεδρίαση». 

2. Να διαγράφει στην παρ. 1 του άρθρου 5 (Ειδικές 
διατάξεις για την λειτουργία του Πολιτικού Τμήματος) 


η πρόταση «Αν για τον οποιονδήποτε λόγο από παρα¬ 
δρομή προσδιορισθούν υπεράριθμες υποθέσεις προς 
εκδίκαση, ο Πρόεδρος Πρωτοδικών ή ο νόμιμος ανα¬ 
πληρωτής του μπορεί με σχετική πράξη να αναβάλλει 
οίκοθεν για μεταγενέστερη δικάσιμο τις πιο πρόσφα¬ 
τα προσδιορισθείσες υποθέσεις, ακόμη και εάν αυτές 
προσδιορίστηκαν μετ’ αναβολήν», καθώς από τις διατά¬ 
ξεις των άρθρων 226 παρ. 4, 241, 265, 266 του ΚΠολΔικ 
συνάγεται ότι η αναβολή χορηγείται από το δικαστήριο. 

3. Να διαγράφει ολόκληρη η παράγραφος 2 του άρ¬ 
θρου 5, ήτοι: «Σε περίπτωση, που για οποιοδήποτε λόγο 
(όπως π.χ. μη κάλυψη οργανικών θέσεων, προαγωγή, με¬ 
τάθεση, απόσπαση, άδεια εγκυμοσύνης και ανατροφής 
τέκνου κ.α.) δεν υπηρετεί στο Δικαστήριο ο προβλεπό- 
μενος αριθμός Δικαστών, ο διευθύνων το Δικαστήριο 
Πρόεδρος Πρωτοδικών ή ο νόμιμος αναπληρωτής του 
μπορεί να μειώνει αναλόγως τον αριθμό των υποθέσεων 
που θα προσδιορίζονται για εκδίκαση σε κάθε τακτική 
δικάσιμο του Πολυμελούς και του Μονομελούς Πρωτο¬ 
δικείου εκδίδοντας σχετική πράξη, την οποία δύναται 
να ανακαλεί ελεύθερα όταν εκλείψει ο ειδικός λόγος», 
και τούτο διότι ο αριθμός των υποθέσεων κάθε δικασί¬ 
μου αποτελεί αντικείμενο του Κανονισμού Εσωτερικής 
Υπηρεσίας των δικαστηρίων, που καταρτίζεται από την 
Ολομέλεια του αντίστοιχου δικαστηρίου. 

4. Να αντικατασταθεί στο β' εδάφιο της παραγράφου 
2 του άρθρου 7 η φράση «μπορεί να οριστεί» από τη 
φράση «ορίζεται» και να προστεθεί η φράση: «δ)διατα- 
γές πληρωμής και πιστωτικούς τίτλους», σύμφωνα με 
τα οριζόμενα στο άρθρο 27 παρ. 1γ του κυρωθέντος με 
το ν. 1756/1988 «Κώδικα Οργανισμού Δικαστηρίων και 
Κατάστασης Δικαστικών Λειτουργών», όπως τροποποι¬ 
ηθείς ισχύει, έχοντας το εδάφιο αυτό το εξής τελικό 
περιεχόμενο: «Κατά τα χρονικά διαστήματα: α) από 1 
έως 31 Ιουλίου και β) από 1 έως 15 Σεπτεμβρίου, ορίζεται 
από μία (1) δικάσιμος για την εκδίκαση υποθέσεων του 
Πολυμελούς και του Μονομελούς Πρωτοδικείου, κατά 
τις οποίες προσδιορίζονται και δικάζονται μόνο υποθέ¬ 
σεις που αφορούν: α)ασφαλιστικά μέτρα και αναστολή 
εκτέλεσης, β) εργατικές διαφορές, γ) απόδοση της χρή¬ 
σης μίσθιου και δ)διαταγές πληρωμής και πιστωτικούς 
τίτλους, καθώς και όσες υποθέσεις, μετά από υποβολή 
έγγραφης, αιτιολογημένης αίτησης, χαρακτηρίσθηκαν 
από τον διευθύνοντα το Δικαστήριο Πρόεδρο Πρωτοδι¬ 
κών ή το νόμιμο αναπληρωτή του, ως κατεπείγουσες». 

6. Να διαγράφει εξ ολοκλήρου το άρθρο 21Α (Ωρά¬ 
ριο υποδοχής κοινού), το οποίο έχει ως εξής: «Ορίζεται 
ωράριο υποδοχής κοινού στη Γραμματεία από 11:00 έως 
14:00 κατά τις εργάσιμες ημέρες», καθώς το θέμα αυτό 
δεν αποτελεί αντικείμενο ρύθμισης του Κανονισμού. 

Και Β. κατά πλειοψηφία: 

Ν’ αντικατασταθεί στην παρ. 2 του άρθρου 11 (Τρι¬ 
μελές Πλημμελειοδικείο) και στην παρ. 3 του άρθρου 
12 (Μονομελές Πλημμελειοδικείο) η πρόταση «Εάν σε 
μία δικάσιμο έχει προσδιορισθεί μεγαλύτερος αριθμός 
υποθέσεων προς εκδίκαση, χωρίς να συντρέχουν οι 
παραπάνω προϋποθέσεις, οι επιπλέον υποθέσεις, αμέ¬ 
σως μετά την έναρξη της συνεδρίασης, αναβάλλονται 
αυτεπαγγέλτως από το Δικαστήριο σε άλλη δικάσιμο, 
εκτός αν σε κάποια απ' αυτές υφίσταται κίνδυνος πα¬ 
ραγραφής αξιόποινης πράξεως, οπότε αυτή η υπόθεση 
δικάζεται κατ’ εξαίρεση έστω και ως υπεράριθμη», με 
την πρόταση: «Εάν σε μία δικάσιμο έχει προσδιορισθεί 



39834 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


μεγαλύτερος αριθμός υποθέσεων προς εκδίκαση, χωρίς 
να συντρέχουν οι παραπάνω προϋποθέσεις, το Δικα¬ 
στήριο δύναται ν'αναβάλει τις επιπλέον προσδιορισθεί- 
σες υποθέσεις, εκτός εάν για κάποια απ'αυτές υπάρχει 
κίνδυνος παραγραφής, σε ρητές δικασίμους, εφόσον 
τούτο είναι εφικτό». Και τούτο διότι (α) το άρθ. 374 
παρ. 1 ΚΠΔ που ορίζει τον αριθμό των προς εκδίκαση 
προσδιοριζόμενων υποθέσεων (μέχρι 30 για το Τριμε¬ 
λές Πλημμελειοδικείο και μέχρι 60 για το Μονομελές) 
δεν προβλέπει και δεν απαγγέλλει κάποια κύρωση σε 
περίπτωση υπέρβασης του αριθμού αυτού (β) από σειρά 
διατάξεων του ΚΠΔ (άρθ. 61,174, 200, 346, 348, 349, 352, 
429, 449 κ.λπ.) συνάγεται ότι η αναβολή της εκδίκασης 
είτε προβλέπεται για συγκεκριμένους λόγους, που ορί¬ 
ζονται στο νόμο, είτε απόκειται στην κυριαρχική κρίση 
του δικαστηρίου, ύστερα από στάθμιση των στοιχείων 
και περιστάσεων κάθε συγκεκριμένης υπόθεσης, ως 
εκ τούτου δε δεν είναι δυνατόν να καταστεί υποχρε¬ 
ωτική εκ των προτέρων άνευ άλλου τινός, αλλά λόγω 
της υπέρβασης και μόνο του οριζόμενου αριθμού των 
προσδιοριζόμενων προς εκδίκαση υποθέσεων. 

Επτά (7) μέλη της Ολομέλειας, ήτοι οι: 1)Αθανάσιος 
Κουτρομάνος, 2) Δήμητρα Παπαντωνοπούλου, 3) Νικόλα¬ 
ος Λεοντής, 4) Γρηγόριος Κουτσόπουλος, Αντιπρόεδροι 
του Αρείου Πάγου, 5) Χριστόφορος Κοσμίδης, 6) Ανδρέας 
Ξένος και 7) Ευφημία Λαμπροπούλου, Αρεοπαγίτες, δι¬ 
ατύπωσαν την ακόλουθη γνώμη: Από το άρθρο 5 παρ. 1 
του Συντάγματος και την εξ αυτού απορρέσουσα αρχή 
της προστασίας της δικαιολογημένης εμπιστοσύνης 
του ανθρώπου προς το Κράτος (προβλ. Κ. Χρυσόγονου, 
Ατομικά και Κοινωνικά Δικαιώματα -2006 - σελ. 185 επ.) 
προκύπτει, ότι δεν είναι συνταγματικώς ανεκτό να προ- 
βλεφθεί ακόμα και με τυπικό νόμο η δυνατότητα κρατικής 
υπηρεσίας να καλεί ενώπιον της πρόσωπα για συμμετοχή 
σε έννομη διαδικασία (όπως είναι και η ποινική δίκη), 
ενώ γνωρίζει ότι η διαδικασία αυτή δεν είναι (νομικώς ή 
πρακτικώς) δυνατόν να διεξαχθεί για οποιονδήποτε λόγο. 
Κατά μείζονα δε λόγο είναι συνταγματικώς ανεπίτρεπτη 
τέτοια πρόβλεψη, όταν η προσέλευση των καλούμενων 
από την κρατική αρχή είναι κατά νόμον υποχρεωτική για 
τους καλούμενους και η παράλειψη της προσέλευσης 
επάγεται γί αυτούς την επιβολή κυρώσεων, όπως είναι: 
η πρόσκληση για εκπλήρωση στρατιωτικής θητείας, η 
κλήση για καταβολή φόρου η κλήση για άσκηση καθηκό¬ 
ντων ενόρκου και η κλήση για εξέταση των καλούμενων 
ως μαρτύρων. Εκ τούτων συνάγεται ειδικότερα ότι οι μεν 
επιτασσόμενοι να προσέλθουν σε ποινική δίκη (είτε ως 
διάδικοι είτε ως μάρτυρες) υποχρεούνται να πράξουν 
τούτο, το δε δικαστήριο έχει αντίστοιχη δημοσίου δι¬ 
καίου υποχρέωση να διεξαγάγει την δίκη, η οποία είναι 
επιτρεπτό να αναβληθεί μόνον για λόγους ανωτέρας βίας 
ή αν συντρέχει σπουδαίος προς τούτο λόγος, σχετικός 
πάντως με την δυνατότητα ορθής απονομής του δικαί¬ 
ου. Περαιτέρω, κατά τα δεδομένα της κοινής πείρας, οι 
καλούμενοι στα ποινικά δικαστήρια σπανίως είναι άτομα 
αργόσχολα που απολαμβάνουν την συμμετοχή τους στην 
σχετική διαδικασία ή που προσέρχονται στα δικαστήρια 
ακόπως και αδαπάνως. Αντιθέτως, στις περισσότερες 
περιπτώσεις, οι καλούμενοι υποβάλλονται σε ταλαιπω¬ 
ρίες και δαπάνες είτε ταξιδεύοντας προς την έδρα του 
δικαστηρίου, ενίοτε από την μια άκρη της Χώρας στην 
άλλη, ή ακόμα και από το εξωτερικό, είτε αφήνοντας τις 
εργασίες τους και τις καθημερινές τους ασχολίες, είτε 


κλείνοντας τα καταστήματά τους, είτε διακόπτοντας την 
ναυτολόγησή τους ή ακόμα και την νοσηλεία τους για να 
εμφανισθούν στη δίκη, πράγμα που όχι σπάνια αποτελεί 
πραγματική ψυχική δοκιμασία.Έτσι, η αναβολή της δίκης 
και η με τον τρόπο αυτό καθυποχρέωση των διαδίκων και 
των μαρτύρων να υποβληθούν εκ νέου (ενίοτε δε και πολ- 
λάκις) στην ίδια διαδικασία, χωρίς να ερευνάται αν στην 
συγκεκριμένη εκάστοτε περίπτωση συντρέχει σημαντι¬ 
κός προς τούτο λόγος, συνιστά κατ’ ουσίαν απρόκλητη 
εκ προθέσεως προσβολή της προσωπικότητας αυτών 
εκ μέρους του Κράτους. Τούτο δε (ανεξάρτητα από την 
συνταγματική πλευρά του θέματος) έχει ως συνέπεια 
τον διασυρμό του κύρους της Δικαιοσύνης στα όμματα 
όσων υφίστανται τον σχετικό παραλογισμό, προκαλεί 
δε απορία σε όσους προσέρχονται στα δικαστήρια από 
χώρες όπου δεν συμβαίνουν παρόμοια θεσμικά παρά¬ 
δοξα και δημιουργεί περαιτέρω στο Ελληνικό Δημόσιο 
υποχρεώσεις για καταβολή αποζημιώσεων και χρηματι¬ 
κών ικανοποιήσεων στους βλαπτόμενους. Ενόψει τούτων, 
κατά την άποψη των μειοψηφούντων, η ως άνω διάταξη 
του Κανονισμού έπρεπε να διαγράφει, να ερευνηθεί δε 
αν υπάρχουν όμοιες ρυθμίσεις στους Κανονισμούς και 
άλλων δικαστηρίων και να προκληθεί αρμοδίως η απά¬ 
λειψή τους. 

Κατόπιν των ανωτέρω τροποποιήσεων, η Ολομέλεια 
εγκρίνει ομόφωνα το περιεχόμενο των λοιπών διατάξε¬ 
ων του Κανονισμού Εσωτερικής Λειτουργίας του Πρω¬ 
τοδικείου Σπάρτης, ο οποίος καταρτίστηκε με την υπ’ 
αριθ. 19/2013 απόφαση της Ολομέλειας του Δικαστηρίου 
αυτού, το οριστικό περιεχόμενο του οποίου αναφέρεται 
στο διατακτικό της παρούσας. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Τροποποιεί εν μέρει και εγκρίνει κατά λοιπά τον Κανο¬ 
νισμό Εσωτερικής Υπηρεσίας του Πρωτοδικείου Σπάρ¬ 
της, ο οποίος καταρτίσθηκε με την υπ’ αριθμ. 19/2013 
απόφαση της Ολομέλειας του Δικαστηρίου αυτού, το 
περιεχόμενο του οποίου έχει ως εξής: 

ΚΑΝΟΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΠΡΩΤΟΔΙΚΕΙΟΥ ΣΠΑΡΤΗΣ 

Αρθρο 1 

(Οργάνωση του Δικαστηρίου) 

1. Το Πρωτοδικείο Σπάρτης διαιρείται σε δύο τμήματα, 
ένα Πολιτικό και ένα Ποινικό. 

2. Οι υπηρεσίες της Γραμματείας του Πρωτοδικείου 
Σπάρτης διαιρούνται στο γραφείο Διοικήσεως και σε 
δύο τμήματα, το Πολιτικό και το Ποινικό τμήμα. 

Άρθρο 2 

(Συγκρότηση του Πολιτικού Τμήματος) 

Στο Πολιτικό τμήμα του Πρωτοδικείου Σπάρτης λει¬ 
τουργούν: α) Το Πολυμελές Πρωτοδικείο και β) Το Μο¬ 
νομελές Πρωτοδικείο. 

Άρθρο 3 

(Το Πολυμελές Πρωτοδικείο) 

1. Στο Πολυμελές Πρωτοδικείο εκδικάζονται όλες οι 
υποθέσεις (τακτικής διαδικασίας, ειδικής διαδικασίας 
του άρθρου 681Δ ΚΠολΔ, εκούσιας δικαιοδοσίας και 
ασφαλιστικών μέτρων), που υπάγονται στην καθ’ ύλην 
αρμοδιότητά του είτε σύμφωνα με τις διατάξεις του 
Κώδικα Πολιτικής Δικονομίας είτε σύμφωνα με ειδικό¬ 
τερες διατάξεις άλλων νόμων. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


39835 


2. Το Πολυμελές Πρωτοδικείο συνεδριάζει τακτικώς 
στις 9.00 π.μ.: α) την πρώτη Παρασκευή που έπεται της 
15ης Σεπτεμβρίου, β) την πρώτη Παρασκευή των μη¬ 
νών Οκτωβρίου, Νοεμβρίου, Δεκεμβρίου, Φεβρουάριου, 
Μαρτίου, Απριλίου, Μαΐου και Ιουνίου και γ) την τρίτη 
Παρασκευή του μηνάς Ιανουάριου, εκάστου έτους, εκτός 
αν κάποια απ' όλες τις παραπάνω ημέρες είναι επίσημη 
ή τοπική αργία. 

3. Σε κάθε δικάσιμο του Πολυμελούς Πρωτοδικείου 
μπορούν να προσδιοριστούν από όλες τις διαδικασίες 
πλην εκούσιας δικαιοδοσίας και ασφαλιστικών μέτρων, 
έως δέκα πέντε (15) υποθέσεις, εκ των οποίων οι εξ 
αναβολής δεν μπορούν να υπερβαίνουν τις οκτώ (8), 
επιπλέον δε έως πέντε (5) υποθέσεις εκούσιας δικαιοδο¬ 
σίας και έως τρεις (3) υποθέσεις ασφαλιστικών μέτρων. 

4. Σε κάθε τακτική συνεδρίαση του Πολυμελούς Πρω¬ 
τοδικείου συμμετέχουν, εκτός αν υπάρχει ανυπέρβλητο 
κώλυμα, ο Πρόεδρος Πρωτοδικών καθώς και όλοι οι 
Πρωτόδικες, που υπηρετούν στο Δικαστήριο αυτό. 

Ο Πρόεδρος του Πολυμελούς Πρωτοδικείου κατανέμει 
και χρεώνει τις υποθέσεις, κατά το δυνατόν, ισομερώς 
και ισοβαρώς στους Δικαστές που συμμετέχουν στις 
συνεδριάσεις του Πολυμελούς Πρωτοδικείου. 

Αρθρο 4 

(Το Μονομελές Πρωτοδικείο) 

1. Στο Μονομελές Πρωτοδικείο εκδικάζονται όλες οι 
υποθέσεις (τακτικής διαδικασίας, ειδικών διαδικασιών, 
εκούσιας δικαιοδοσίας και ασφαλιστικών μέτρων), που 
υπάγονται στην καθ’ ύλην αρμοδιότητά του είτε σύμ¬ 
φωνα με τις διατάξεις του Κώδικα Πολιτικής Δικονομίας 
είτε σύμφωνα με ειδικότερες διατάξεις άλλων νόμων. 

2. Το Μονομελές Πρωτοδικείο συνεδριάζει τακτικώς 
στις 9.00 π.μ.: α) την δεύτερη Παρασκευή που έπεται της 
15ης Σεπτεμβρίου εκάστου έτους, β) την δεύτερη, τρί¬ 
τη και την τέταρτη Παρασκευή των μηνών Οκτωβρίου, 
Νοεμβρίου, Φεβρουάριου, Μαρτίου, Απριλίου και Μαΐου, 
εκάστου έτους, γ) την δεύτερη Παρασκευή των μηνών 
Δεκεμβρίου και Ιουνίου και δ) την δεύτερη και τέταρτη 
Παρασκευή του μηνάς Ιανουάριου εκάστου έτους, εκτός 
αν κάποια απ’ όλες τις παραπάνω ημέρες είναι επίσημη 
ή τοπική αργία. 

3. Σε κάθε τακτική δικάσιμο του Μονομελούς Πρω¬ 
τοδικείου μπορούν να προσδιοριστούν προς εκδίκαση: 

α) Έως είκοσι (20) υποθέσεις που δικάζονται με την 
τακτική διαδικασία, εκ των οποίων οι εξ αναβολής υπο¬ 
θέσεις δεν μπορούν να υπερβαίνουν τις δέκα (10), ενώ 
οι υποθέσεις που αφορούν τη διόρθωση των πρώτων 
εγγραφών στα κτηματολογικά βιβλία δεν μπορούν να 
υπερβαίνουν τις τέσσερις (4). 

β)Έως δεκαπέντε (15) υποθέσεις που δικάζονται με 
τις ειδικές διαδικασίες και εγγράφονται στο πινάκιο, εκ 
των οποίων οι εξ αναβολής υποθέσεις δεν μπορούν να 
υπερβαίνουν τις οκτώ (8), 

γ) Έως δέκα πέντε (15) υποθέσεις που δικάζονται με 
τις ειδικές διαδικασίες και δεν εγγράφονται στο πινάκιο, 
εκ των οποίων οι εξ αναβολής υποθέσεις δεν μπορούν 
να υπερβαίνουν τις οκτώ (8), 

δ)Έως δέκα (10) υποθέσεις που αφορούν εφέσεις κατά 
αποφάσεων Ειρηνοδικείου και έχουν ασκηθεί μετά την 
ισχύ του Ν. 3994/2011 και εγγράφονται στο πινάκιο, εκ 
των οποίων οι εξ αναβολής υποθέσεις δεν μπορούν να 
υπερβαίνουν τις πέντε (5). 


ε)Έως τριάντα (30) υποθέσεις που δικάζονται με την 
εκούσια δικαιοδοσία, εκ των οποίων οι υποθέσεις που 
αφορούν τη διόρθωση των πρώτων εγγραφών στα 
κτηματολογικά βιβλία δεν μπορούν να υπερβαίνουν τις 
οκτώ (8). 

Ο ανωτέρω αριθμητικός περιορισμός δεν καταλαμβά¬ 
νει τις υποθέσεις που αφορούν την πρώτη συζήτηση 
αιτήσεων έκδοσης συναινετικού διαζυγίου και την δημο¬ 
σίευση διαθηκών. Η δικάσιμος για την επανάληψη των 
δηλώσεων των συζύγων περί συναινετικής λύσης του 
γάμου τους θα ορίζεται υποχρεωτικά εντός τριάντα (30) 
ημερών από την συμπλήρωση του προβλεπόμενου από 
το άρθρο 1441 παρ. 2 του Α.Κ. χρονικού διαστήματος 
των έξι (6) μηνών, εκτός αν μεσολαβούν οι δικαστικές 
διακοπές, οι εορτές Χριστουγέννων-νέου έτους και Πά¬ 
σχα, οπότε η δικάσιμος θα ορίζεται υποχρεωτικά, εντός 
τριάντα (30) ημερών από την επανέναρξη της κανονικής 
λειτουργίας του Δικαστηρίου. 

στ) Έως τριάντα (30) υποθέσεις που δικάζονται με 
την διαδικασία των ασφαλιστικών μέτρων, στις οποίες 
δεν συμπεριλαμβάνονται οι αιτήσεις εξαλείψεων προ¬ 
σημειώσεων υποθήκης, για τις οποίες γίνεται λόγος 
ειδικότερα παρακάτω. 

4. Στις τακτικές συνεδριάσεις και στην εκδίκαση των 
υποθέσεων του Μονομελούς Πρωτοδικείου, εκτός από 
τις εφέσεις και αυτές που δικάζονται με την διαδικα¬ 
σία των ασφαλιστικών μέτρων, συμμετέχουν όλοι οι 
Πρωτόδικες, που υπηρετούν στο Δικαστήριο αυτό. Ο 
διευθύνων το Δικαστήριο Πρόεδρος Πρωτοδικών ή ο 
νόμιμος αναπληρωτής του κατανέμει και χρεώνει τις 
υποθέσεις, κατά το δυνατόν, ισομερώς και ισοβαρώς 
στους Δικαστές που συμμετέχουν στις συνεδριάσεις 
του Μονομελούς Πρωτοδικείου. Οι υποθέσεις που αφο¬ 
ρούν τη διόρθωση των πρώτων εγγραφών στα κτηματο- 
λογικά βιβλία δικάζονται πάντοτε από τον τακτικό ή τον 
αναπληρωματικό Κτηματολογικά Δικαστή. Οι αιτήσεις 
των ασφαλιστικών μέτρων και οι εφέσεις δικάζονται από 
τον Πρόεδρο Πρωτοδικών και σε περίπτωση κωλύματος 
αυτού από τον αρχαιότερο Πρωτόδικη που ορίζεται 
με πράξη του διευθύνοντος το Δικαστήριο Προέδρου 
Πρωτοδικών ή του νόμιμου αναπληρωτή του. Οι υπο¬ 
θέσεις διορθώσεων περιλήψεων κατασχετηρίων εκθέ¬ 
σεων και αναστολής πλειστηριασμών (άρθρα 954 και 
1000 ΚΠολΔ), που, εξαιτίας προβλεπόμενης στο νόμο 
χρονικής προθεσμίας, προσδιορίζονται να εκδικαστούν 
σε άλλες ημέρες, πλην των ανωτέρω αναφερόμενων 
τακτικών δικασίμων, καθώς και οι αιτήσεις χορήγησης 
προσωρινών διαταγών, δικάζονται από τον Πρόεδρο 
Πρωτοδικών ή τον εκάστοτε, κατά το μηνιαίο πρόγραμ¬ 
μα υπηρεσιών του Δικαστηρίου, εκτελούντα χρέη Προ¬ 
έδρου Υπηρεσίας Πρωτόδικη. 

Άρθρο 5 

(Ειδικές διατάξεις για την λειτουργία 
του Πολιτικού Τμήματος) 

1. Στον αριθμό των υποθέσεων που προσδιορίζονται 
προς εκδίκαση σε κάθε δικάσιμο του Πολυμελούς και 
του Μονομελούς Πρωτοδικείου, όπως αυτός καθορίζεται 
στα άρθρα 3 παρ. 3 και 4 παρ. 3, δεν περιλαμβάνονται 
οι υποθέσεις που σύμφωνα με το νόμο πρέπει να συ- 
νεκδικασθούν με ήδη προσδιορισμένες, οι οποίες μπορεί 
να προσδιορίζονται καθ’ υπέρβαση των πιο πάνω αριθ¬ 
μών. Κατά τα λοιπά, υπέρβαση των ανωτέρω αριθμών 

των προσδιοριζόμενων προς εκδίκαση υποθέσεων σε 
κάθε τακτική δικάσιμο δεν επιτρέπεται. Σε εντελώς 
εξαιρετικές περιπτώσεις επιτρέπεται ο προσδιορισμός 
υπεράριθμης υπόθεσης κατόπιν υποβολής αιτήσεως 
κατ’ άρθρο 226 παρ. 5 ΚΠολΔ και σχετική πράξη του 
Προέδρου Πρωτοδικών ή του νόμιμου αναπληρωτή του. 

2. Συνεκτιμώντας τις υπηρεσιακές ανάγκες και τον 
φόρτο εργασίας του ανακριτικού γραφείου, κατά την 
κρίση του διευθύνοντος το Δικαστήριο Προέδρου Πρω¬ 
τοδικών, ο Ανακριτής μπορεί να απαλλάσσεται πλήρως 
από την εκδίκαση των πολιτικών υποθέσεων ή να έχει 
μειωμένη χρέωση σε σχέση με τους υπόλοιπους Δι¬ 
καστές. 

3. Αν μετά την εκδίκαση κάποιας υπόθεσης (οποιοσ¬ 
δήποτε διαδικασίας) στο Μονομελές Πρωτοδικείο δι- 
αταχθεί με μη οριστική απόφαση είτε αυτοπρόσωπη 
εμφάνιση των διαδίκων ή μαρτύρων (άρθρο 245 ΚΠολΔ) 
ή επανάληψη της συζητήσεως για την συμπλήρωση κε¬ 
νών (άρθρο 254 ΚΠολΔ), όταν η υπόθεση επανέλθει προς 
συζήτηση στο δικαστήριο, ο διευθύνων το Δικαστήριο 
Πρόεδρος Πρωτοδικών ή ο νόμιμος αναπληρωτής του 
την χρεώνει, εφόσον αυτό είναι εφικτό, στον ίδιο Δικα¬ 
στή που εξέδωσε και την μη οριστική απόφαση. 

4. Οι προσδιορισθείσες υποθέσεις του Μονομελούς 
Πρωτοδικείου προεκφωνούνται κατά την αρχή της συνε¬ 
δρίασης στις 09:00 π.μ. από τον Πρόεδρο Πρωτοδικών ή 
το νόμιμο αναπληρωτή του προκειμένου να εξετασθούν 
αιτήματα αναβολής. 

Άρθρο 6 

(Προσημειώσεις-Διαταγές Πληρωμής 
και Απόδοσης Μισθίου) 

1. Οι αιτήσεις εξαλείψεων προσημειώσεων υποθήκης 
δικάζονται από την 11.30 π.μ. έως την 13.00 μ.μ. κάθε 
ημέρα καθ’ όλο το δικαστικό έτος από το Δικαστή που 
εκτελεί χρέη Προέδρου Υπηρεσίας, σύμφωνα με το πρό¬ 
γραμμα υπηρεσιών του Δικαστηρίου. 

2. Οι διαταγές πληρωμής και οι διαταγές απόδοσης 
της χρήσης μισθίου θα εκδίδονται όλες τις εργάσιμες 
ημέρες της εβδομάδας καθ’ όλο το δικαστικό έτος από 
τον Δικαστή που εκτελεί χρέη Προέδρου Υπηρεσίας που 
ορίζεται από τον διευθύνοντα το Δικαστήριο Πρόεδρο 
Πρωτοδικών με το μηνιαίο πρόγραμμα υπηρεσιών του 
Δικαστηρίου. 

Αρθρο 7 

(Η λειτουργία του Πολιτικού Τμήματος 
ενόψει των Δικαστικών Διακοπών) 

1. Ενόψει των δικαστικών διακοπών, των εορτών Χρι- 
στουγέννων-ΝέουΈτους και Πάσχα δεν προσδιορίζεται 
τακτική δικάσιμος για την εκδίκαση πολιτικών υποθέσεων 
κατά τα χρονικά διαστήματα: α) από την 15 έως την 30 
Ιουνίου, β) από την 1 έως την 31 Αυγούστου, γ) από την 20 
Δεκεμβρίου έως και 7 Ιανουάριου και δ) από τη Μεγάλη 
Δευτέρα έως την Κυριακή της Διακαινησίμου, κατά τα 
οποία δικάζονται μόνο υποθέσεις ασφαλιστικών μέτρων. 

2. Οι δικάσιμοι κατά τη διάρκεια των δικαστικών δια¬ 
κοπών καθορίζονται, ανάλογα με την κίνηση των υπο¬ 
θέσεων και τον αριθμό των Δικαστικών Λειτουργών 
που υπηρετούν στο Δικαστήριο, με την απόφαση της 
Ολομέλειάς του, με την οποία καταρτίζονται τα τμήματα 
των διακοπών. Κατά τα χρονικά διαστήματα: α) από 1 
έως 31 Ιουλίου και β) από 1 έως 15 Σεπτεμβρίου, ορίζε¬ 


ται από μία (1) δικάσιμος για την εκδίκαση υποθέσεων 
του Πολυμελούς και του Μονομελούς Πρωτοδικείου, 
κατά τις οποίες προσδιορίζονται και δικάζονται μόνο 
υποθέσεις που αφορούν: α) ασφαλιστικά μέτρα και 
αναστολή εκτέλεσης, β) εργατικές διαφορές, γ) από¬ 
δοση της χρήσης μισθίου και δ) διαταγές πληρωμής 
και πιστωτικούς τίτλους καθώς και όσες υποθέσεις, 
μετά την υποβολή έγγραφης, αιτιολογημένης αίτησης, 
χαρακτηρίσθηκαν από τον διευθύνοντα το Δικαστήριο 
Πρόεδρο Πρωτοδικών ή το νόμιμο αναπληρωτή του, ως 
κατεπείγουσες. Με την ίδια απόφαση της Ολομέλειας 
του Δικαστηρίου ορίζεται και ο αριθμός των υποθέσεων 
που μπορούν να προσδιοριστούν σε κάθε μία από τις 
ανωτέρω δικάσιμους. 

Αρθρο 8 

(Εισηγητής Πτωχεύσεων) 

Ένας Πρωτόδικης που ορίζεται αρμοδίως με το νόμι¬ 
μο αναπληρωτή του εκτελεί στο Δικαστήριο καθήκοντα 
Εισηγητή Πτωχεύσεων. Αυτός επιτηρεί τις εργασίες των 
πτωχεύσεων που κηρύσσονται από το πτωχευτικό Δικα¬ 
στήριο και έχει όλες τις αρμοδιότητες που παρέχονται σε 
αυτόν από την εκάστοτε ισχύουσα πτωχευτική νομοθεσία. 

Αρθρο 9 

(Συγκρότηση του Ποινικού Τμήματος) 

Το Ποινικό Τμήμα του Πρωτοδικείου Σπάρτης απο- 
τελείται από: α) Το Μικτό Ορκωτό Δικαστήριο (Μ.Ο.Δ.), 
β) Το Τριμελές Πλημμελειοδικείο, γ) Το Μονομελές 
Πλημμελειοδικείο, δ) Τα Δικαστήρια Ανηλίκων (Μονο¬ 
μελές και Τριμελές), ε) Το Συμβούλιο Πλημμελειοδικών 
και στ) την Ανάκριση. 

Αρθρο 10 

(Μικτό Ορκωτό Δικαστήριο) 

Το Μικτό Ορκωτό Δικαστήριο συνεδριάζει ημέρα Δευ¬ 
τέρα και ώρα 9.00 π.μ., όταν ορίζεται από τον Εισαγ¬ 
γελέα Εφετών Ναυπλίου, και συμμετέχουν σε αυτό ο 
Πρόεδρος Πρωτοδικών ή ο νόμιμος αναπληρωτής του 
και δύο (2) Πρωτόδικες. Σε κάθε συνεδρίαση του Μικτού 
Ορκωτού Δικαστηρίου μπορούν να εισάγονται προς 
εκδίκαση και περισσότερες από μία (1) υποθέσεις. 

Άρθρο 11 

(Τριμελές Πλημμελειοδικείο) 

1. Το Τριμελές Πλημμελειοδικείο συνεδριάζει κάθε 
εργάσιμη Πέμπτη, με ώρα ενάρξεως της συνεδρίασης 
την 09:00 π.μ. Σε αυτό συμμετέχουν ο Πρόεδρος Πρω¬ 
τοδικών ή ο από αυτόν οριζόμενος Πρωτόδικης και δύο 
Πρωτόδικες ή ένας Πρωτόδικης και ένας Ειρηνοδίκης 
ή Πταισματοδίκης. 

2. Σε κάθε συνεδρίαση του Τριμελούς Πλημμελει¬ 
οδικείου μπορούν να εισάγονται προς εκδίκαση κατ’ 
ανώτατο όριο τριάντα (30) υποθέσεις. Ο αριθμός των 
υποθέσεων αυτών μπορεί να αυξηθεί, αν ο Εισαγγελέας, 
με σύμφωνη γνώμη και του διευθύνοντος το Δικαστήριο, 
κρίνει ότι όλες οι υποθέσεις μπορούν να περατωθούν 
εντός της ημέρας, σύμφωνα με το άρθρο 374 παρ. 1 του 
Κ.Π.Δ. Εάν σε μία δικάσιμο έχει προσδιορισθεί μεγαλύ¬ 
τερος αριθμός υποθέσεων προς εκδίκαση, χωρίς να 
συντρέχουν οι παραπάνω προϋποθέσεις, το Δικαστήριο 
δύναται ν'αναβάλλει τις επιπλέον προσδιορισθείσες 
υποθέσεις, εκτός εάν για κάποια απ’ αυτές υπάρχει 

κίνδυνος παραγραφής, σε ρητές δικασίμους, εφόσον 
τούτο είναι εφικτό. 

Άρθρο 12 

(Μονομελές Πλημμελειοδικείο) 

1. Το Μονομελές Πλημμελειοδικείο συνεδριάζει στις 
9.00 π.μ.: α) στην έδρα του Δικαστηρίου στη Σπάρτη 
κάθε εργάσιμη Τρίτη, β) στη μεταβατική έδρα Κροκεών 
κάθε τρίτη Τετάρτη των μηνών Σεπτεμβρίου, Οκτωβρί¬ 
ου, Νοεμβρίου, Δεκεμβρίου, Ιανουάριου, Φεβρουάριου, 
Μαρτίου, Απριλίου, Μάίου και Ιουνίου, εφόσον είναι ερ¬ 
γάσιμη, γ) στη μεταβατική έδρα Καστορείου την τελευ¬ 
ταία Δευτέρα των μηνών Οκτωβρίου και Μάίου, εφόσον 
είναι εργάσιμη, δ) στη μεταβατική έδρα Μολάων τη 
δεύτερη Τρίτη των μηνών Οκτωβρίου, Νοεμβρίου, Δε¬ 
κεμβρίου, Ιανουάριου, Φεβρουάριου, Μαρτίου, Απριλίου, 
Μα'ΐου και Ιουνίου, εφόσον είναι εργάσιμη και δικάζουν 
όλες τις ποινικές υποθέσεις που υπάγονται στην καθ’ 
ύλην αρμοδιότητά τους είτε σύμφωνα με τις διατάξεις 
του Κώδικα Ποινικής Δικονομίας είτε σύμφωνα με ειδι¬ 
κές διατάξεις νόμων. 

2. Στο Μονομελές Πλημμελειοδικείο προεδρεύει ο 
Πρόεδρος Πρωτοδικών ή Πρωτόδικης, που ορίζονται 
από τον διευθύνοντα το Δικαστήριο Πρόεδρο Πρωτο¬ 
δικών ή το νόμιμο αναπληρωτή του στην μηνιαία κατά¬ 
σταση υπηρεσιών του Δικαστηρίου. 

3. Σε κάθε συνεδρίαση του Μονομελούς Πλημμελει¬ 
οδικείου μπορούν να εισάγονται προς εκδίκαση κατ’ 
ανώτατο όριο εξήντα (60) υποθέσεις. Εάν σε μία δικάσι¬ 
μο έχει προσδιορισθεί μεγαλύτερος αριθμός υποθέσε¬ 
ων προς εκδίκαση, χωρίς να συντρέχουν οι παραπάνω 
προϋποθέσεις, το Δικαστήριο δύναται ν' αναβάλλει τις 
επιπλέον προσδιορισθείσες υποθέσεις, εκτός εάν για 
κάποια απ’ αυτές υπάρχει κίνδυνος παραγραφής, σε 
ρητές δικασίμους, εφόσον τούτο είναι εφικτό. 

Αρθρο 13 

(Αυτόφωρα Πλημμελήματα) 

Τα Αυτόφωρα Πλημμελήματα, αναλόγως της καθ’ ύλην 
αρμοδιότητας, δικάζονται είτε από το Αυτόφωρο Τριμε¬ 
λές Πλημμελειοδικείο, είτε από το Αυτόφωρο Μονομε¬ 
λές Πλημμελειοδικείο όλες τις ημέρες της εβδομάδας, 
πλην Κυριακής και των επισήμων ή τοπικών αργιών, 
εκτός εάν και η προηγούμενη ημέρα είναι αργία (π.χ. 
Καθαρά Δευτέρα) με ώρα ενάρξεως της συνεδριάσεως 
την 12:30 μ.μ. Εφόσον, όμως, συντρέχει σπουδαίος λόγος, 
μπορεί τα αυτόφωρα να εκδικάζονται και άλλη ώρα, 
ύστερα από συνεννόηση του Προέδρου του Δικαστηρίου 
και του Εισαγγελέα. 

Άρθρο 14 

(Δικαστήρια Ανηλίκων) 

1. Το Τριμελές Δικαστήριο Ανηλίκων συνεδριάζει, όταν 
υπάρχουν υποθέσεις προς εκδίκαση, τη δεύτερη Τρίτη 
των μηνών Δεκεμβρίου και Ιουνίου, με ώρα ενάρξεως 
την 09:00 π.μ. Σ’ αυτό προεδρεύει, εάν είναι δυνατόν, 
ο Δικαστής Ανηλίκων ή ο νόμιμος αναπληρωτής του 
και συμμετέχουν δύο νεότεροι Πρωτόδικες, εφόσον 
αυτό είναι εφικτό. Σε κάθε συνεδρίαση του Τριμελούς 
Δικαστηρίου Ανηλίκων μπορούν να εισάγονται προς 
εκδίκαση μέχρι τρεις (3) υποθέσεις. 

2. Το Μονομελές Δικαστήριο Ανηλίκων θα συνεδριάζει 
τη δεύτερη Τρίτη των μηνών Δεκεμβρίου και Ιουνίου. Η 


εκδίκαση των υποθέσεων του Μονομελούς Δικαστηρίου 
Ανηλίκων αρχίζει αμέσως μετά το πέρας της εκδίκασης 
των υποθέσεων του Τριμελούς Δικαστηρίου Ανήλικων. 
Στο Μονομελές Δικαστήριο Ανηλίκων προεδρεύει ο Δι¬ 
καστής Ανηλίκων ή ο νόμιμος αναπληρωτής του. Σε κάθε 
συνεδρίαση του Μονομελούς Δικαστηρίου Ανηλίκων 
μπορούν να εισάγονται προς εκδίκαση μέχρι πενήντα 
(50) υποθέσεις. 

Αρθρο 15 

(Καθαρογραφή πρακτικών και αποφάσεων 
Ποινικών Δικαστηρίων) 

Τα πρακτικά, η απόφαση και οι διατάξεις που εκδί- 
δονται κατά τη διάρκεια της συνεδρίασης συντάσσο- 
νται γραπτώς και υπογράφονται. Όποιος διευθύνει την 
συνεδρίαση του Ποινικού Δικαστηρίου (ΜΟΔ, Τριμελές 
- Μονομελές Πλημμελειοδικείο, Αυτόφωρο Τριμελές και 
Μονομελές Πλημμελειοδικείο, Τριμελές και Μονομελές 
Δικαστήριο Ανηλίκων) θεωρεί και μονογράφει σε κάθε 
φύλλο τα πρόχειρα πρακτικά που συντάχθηκαν από το 
γραμματέα κατά τη διάρκεια της συνεδρίασης. Ακολού¬ 
θως, τα πρακτικά και η απόφαση καθαρογράφοντας 
στις περιπτώσεις που ορίζει ο νόμος, από το γραμμα¬ 
τέα και υπογράφονται από αυτόν και το Δικαστή που 
διευθύνει τη συζήτηση ή, αν αυτός μετατέθηκε ή απο¬ 
μακρύνθηκε από τη δημόσια υπηρεσία ή πέθανε πριν 
από την καθαρογράφηση, από τον αρχαιότερο μεταξύ 
των Δικαστών που συμμετείχαν στη συζήτηση και, αν 
το Δικαστήριο είναι μονομελές, μόνο από το γραμμα¬ 
τέα. Αν ο γραμματέας που συμμετείχε στη συζήτηση 
απομακρύνθηκε από την υπηρεσία ή πέθανε πριν από 
την καθαρογράφηση, τα πρακτικά και την απόφαση 
συντάσσει ο Προϊστάμενος του Ποινικού τμήματος της 
Γραμματείας του Δικαστηρίου ή ο αναπληρωτής του 
με βάση τα πρόχειρα πρακτικά και τα σχετικά έγγρα¬ 
φα που βρίσκονται στο Δικαστήριο και ακολούθως 
τα υπογράφει ο ίδιος και ο διευθύνων τη συζήτηση 
σύμφωνα με τα παραπάνω. Η ημερομηνία υπογραφής 
των καθαρογραμμένων πρακτικών και της απόφασης 
σημειώνεται αυθημερόν σε ειδικό βιβλίο, που τηρείται 
στη γραμματεία. 

Αρθρο 16 

(Η λειτουργία του Ποινικού Τμήματος 
ενόψει των Δικαστικών Διακοπών) 

1. Ενόψει των δικαστικών διακοπών, των εορτών Χρι- 
στουγέννων-Νέου'Ετους και Πάσχα δεν προσδιορίζεται 
δικάσιμος για την εκδίκαση ποινικών υποθέσεων κατά 
τα χρονικά διαστήματα: α) από 20 Δεκεμβρίου έως και 7 
Ιανουάριου, β) από τη Μεγάλη Δευτέρα έως την Κυριακή 
της Διακαινησίμου και γ) από 1 έως 31 Αυγούστου, κατά 
τα οποία δικάζονται μόνο: α) τα Αυτόφωρα Πλημμελή¬ 
ματα, β) ποινικές υποθέσεις για τις οποίες προβλέπεται 
από το νόμο προθεσμία εκδίκασης, γ) υποθέσεις που 
αφορούν τον καθορισμό συνολικής ποινής, δ) αιτήσεις 
ακύρωσης διαδικασίας και απόφασης, ε) αιτήσεις ανα¬ 
βολής της δίκης ή διακοπής της ποινής, στ) αντιρρήσεις 
ή αμφιβολίες για την εκτέλεση ποινής και την ανα¬ 
σταλτική δύναμη ένδικου μέσου και ζ) αιτήσεις για την 
αναστολή εκτέλεσης αποφάσεων. 

2. Οι δικάσιμοι κατά τη διάρκεια των δικαστικών δια¬ 
κοπών καθορίζονται, ανάλογα με την κίνηση των υπο¬ 
θέσεων και τον αριθμό των Δικαστικών Λειτουργών 

που υπηρετούν στο Δικαστήριο, με την απόφαση της 
Ολομέλειας του Πρωτοδικείου, με την οποία καταρ¬ 
τίζονται τα τμήματα των διακοπών. Κατά το χρονικό 
διάστημα από 1 έως 31 Ιουλίου μπορεί να οριστεί μία 
(1) δικάσιμος για την εκδίκαση υποθέσεων του Μικτού 
Ορκωτού Δικαστηρίου και μόνον σε περίπτωση εξαιρε¬ 
τικού λόγου και ιδίως λόγω συμπληρώσεως του νόμιμου 
χρόνου της προσωρινής κρατήσεως, κατά την κρίση του 
Εισαγγελέως Εφετών Ναυπλίου, σύμφωνα με το άρθρο 
378 παρ. 1 Κ.Π.Δ. Κατά το ίδιο διάστημα ορίζεται μία 
δικάσιμος για την εκδίκαση υποθέσεων αρμοδιότητας 
του Τριμελούς Πλημμελειοδικείου και μία δικάσιμος για 
την εκδίκαση υποθέσεων αρμοδιότητας Μονομελούς 
Πλημμελειοδικείου. Κατά το χρονικό διάστημα από 1 έως 
15 Σεπτεμβρίου ορίζεται μία δικάσιμος για την εκδίκαση 
υποθέσεων αρμοδιότητας του Τριμελούς Πλημμελειοδι¬ 
κείου και μία δικάσιμος για την εκδίκαση υποθέσεων αρ¬ 
μοδιότητας Μονομελούς Πλημμελειοδικείου. Από τους 
παραπάνω περιορισμούς εξαιρούνται οι υποθέσεις που 
δικάζονται με την αυτόφωρη διαδικασία. 

Άρθρο 17 

(Συμβούλιο Πλημμελειοδικών) 

Το Συμβούλιο Πλημμελειοδικών έχει ως αντικείμενό 
του τις αρμοδιότητες που καθορίζονται από τα άρθρα 
307, 309, 315 Κ.Π.Δ., ή από άλλες διατάξεις του ίδιου 
Κώδικα ή άλλων ειδικών Νόμων. Οι συνεδριάσεις του δεν 
είναι δημόσιες, εκτός εάν ορίζεται άλλως από το νόμο. 
Συνεδριάζει όταν και όπου ορίζεται από τον Πρόεδρο 
Πρωτοδικών ή τον αναπληρωτή του. Σ’ αυτό συμμετέχει 
ο Πρόεδρος Πρωτοδικών ή ο από αυτόν οριζόμενος 
Πρωτόδικης και δύο Πρωτόδικες ή ένας Πρωτόδικης 
και ένας Δικαστικός Πάρεδρος ή Ειρηνοδίκης ή Πται- 
σματοδίκης. 

Άρθρο 18 

(Ανάκριση) 

Η Ανάκριση διενεργείται καθ’ όλο το έτος από ένα 
Ανακριτικό Τμήμα, στο οποίο υπηρετεί ένας Ανακριτής. 
Ανακριτής ορίζεται πάντοτε Πρωτόδικης για θητεία δύο 
ετών. Η Ανάκριση σε βάρος Ανηλίκων διενεργείται από 
τον ίδιο Ανακριτή. Ο Ανακριτής αναπληρώνεται, όταν 
συντρέχει λόγος ανώτερης βίας ή άλλο σοβαρό κώλυμα, 
από αναπληρωματικό Ανακριτή, ο οποίος είναι επίσης 
Πρωτόδικης, και ορίζεται με πράξη του διευθύνοντος 
το Δικαστήριο Προέδρου Πρωτοδικών ή του νόμιμου 
αναπληρωτή του. Με τον ίδιο τρόπο μπορεί να ανα¬ 
πληρώνεται ο τακτικός Ανακριτής, για εύλογο χρόνο, 
ανάλογα με τις υπηρεσιακές ανάγκες, κατά τα χρονικά 
διαστήματα: α) από την 11ουλίου έως την 15 Σεπτεμβρί¬ 
ου, β) από 20 Δεκεμβρίου έως 7 Ιανουάριου και γ) από 
την Μεγάλη Δευτέρα έως την Κυριακή της Διακαινησί- 
μου. Σε υποθέσεις επείγουσες ή που απαιτούν ιδιαίτε¬ 
ρη ή μακρόχρονη έρευνα, ο διευθύνων το Δικαστήριο 
Πρόεδρος Πρωτοδικών μπορεί, με σύμφωνη γνώμη του 
εισαγγελέα εφετών, να ορίσει επίκουρο ανακριτή έναν ή 
περισσότερους πρωτόδικες, προκειμένου να βοηθηθεί ο 
ανακριτής, αν αυτός το ζητήσει. Με πράξη του επίσης ο 
Πρόεδρος Πρωτοδικών αναθέτει σε Ειδικό Ανακριτή τις 
υποθέσεις που προβλέπει ο Ν. 4022/2011 (άρθρο 1 περ. 
β'). Ειδικός Ανακριτής μπορεί να ορίζεται ο Πρόεδρος 
Πρωτοδικών ή Πρωτόδικης, σε εξαιρετικές περιπτώσεις. 


Αρθρο 19 

(Υποθέσεις του νόμου περί εκλογών) 

Στην εκδίκαση των υποθέσεων του νόμου περί εκλο¬ 
γών λαμβάνουν μέρος όλοι οι Δικαστές που υπηρετούν 
στο Πρωτοδικείο Σπάρτης οριζόμενοι κατά περίπτωση 
από τον διευθύνοντα το Δικαστήριο αυτό ή τον νόμιμο 
αναπληρωτή του. 

Αρθρο 20 

(Πειθαρχική Δικαιοδοσία) 

Στην εκδίκαση των υποθέσεων πειθαρχικής δικαιοδο¬ 
σίας προεδρεύει ο Πρόεδρος Πρωτοδικών ή ο από αυτόν 
οριζόμενος Πρωτόδικης. Τα πειθαρχικά συμβούλια συνε¬ 
δριάζουν όπου και όταν ορίζει ο Πρόεδρος Πρωτοδικών 
ή ο νόμιμος αναπληρωτής του. 

Αρθρο 21 

(Ολομέλεια Δικαστηρίου) 

Η Ολομέλεια των Δικαστών του Πρωτοδικείου Σπάρ¬ 
της συγκαλείται από τον διευθύνοντα το Δικαστήριο 
Πρόεδρο Πρωτοδικών ή τον νόμιμο αναπληρωτή του ή 
εφόσον το ζητήσει εγγράφως το ένα τρίτο των μελών 
που κατά το χρόνο της αιτήσεως συμμετέχουν σε αυτή 
ή ο Εισαγγελέας του Δικαστηρίου. Τα μέλη της (Δικα¬ 
στές και Δικαστικοί Πάρεδροι) καλούνται εγγράφως 
πέντε (5) τουλάχιστον ημέρες πριν από τη συνεδρίαση 
με ατομική πρόσκληση, που περιέχει τα θέματα για 
συζήτηση. Ο Εισαγγελέας Πρωτοδικών Σπάρτης προ¬ 
σκαλείται στην Ολομέλεια με ατομική πρόσκληση πριν 
από την ίδια προθεσμία. 

Αρθρο 22 

(Γραφείο Διοικήσεως Δικαστηρίου) 

Στο Γ ραφείο Διοικήσεως της Γ ραμματείας του Πρω¬ 
τοδικείου Σπάρτης ανήκουν οι εξής αρμοδιότητες: 1) 
η διεκπεραίωση της διοικητικής υπηρεσίας της Γ ραμ¬ 
ματείας, 2) η τήρηση του πρωτοκόλλου (κοινού και 
εμπιστευτικού) των εισερχόμενων και εξερχόμενων 
εγγράφων, 3) η σύνταξη και η τήρηση του Μητρώου 
υπαλλήλων και λοιπών στοιχείων, καθώς και η τήρη¬ 
ση βιβλίων κάθε είδους αδειών Δικαστών, Δικαστικών 
Υπαλλήλων, Συμβολαιογράφων και Υποθηκοφυλάκων, 4) 
η σύνταξη των βιογραφικών σημειωμάτων των Δικαστών 
και η συγκέντρωση των απαραίτητων στοιχείων για την 
επιθεώρηση από τον Επιθεωρητή Αρεοπαγίτη και τον 
Πρόεδρο Εφετών, 5) η διεκπεραίωση των απαραίτητων 
εγγράφων για την μισθοδοσία των Δικαστών, η σύνταξη 
και τήρηση των μισθολογικών Μητρώων αυτών, η έκδο¬ 
ση βεβαιώσεων αποδοχών για διάφορες υπηρεσίες, η 
σύνταξη των δικαιολογητικών που είναι αναγκαία για τις 
μεταθέσεις και τη συνταξιοδότηση υπαλλήλων και άλ¬ 
λων συναφών στοιχείων, 6) η σύνταξη των απαραίτητων 
εγγράφων για την αναχώρηση, την εμφάνιση και την 
ορκωμοσία Δικαστών, Δικαστικών Παρέδρων, Δικηγό¬ 
ρων, Δικαστικών Υπαλλήλων, Συμβολαιογράφων, Δικα¬ 
στικών Επιμελητών, 7) η σύνταξη δικαιολογητικών για τις 
μετακινήσεις των Δικαστών και των υπαλλήλων εκτός 
έδρας και η υποβολή τους στο αρμόδιο Υπουργείο, 8) 
η παραλαβή αιτήσεων Συμβολαιογράφων για χορήγηση 
κανονικών αδειών και αναπλήρωση λόγω κωλυμάτων, η 
έκδοση των σχετικών αποφάσεων, 9) η διεκπεραίωση 
της αναγκαίας γραφικής εργασίας για την εκδίκαση 
πειθαρχικών αδικημάτων, Δικαστικών Υπαλλήλων, Συμ- 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


39839 


βολαιογράφων και Δικαστικών Επιμελητών, η τήρηση 
των σχετικών πρακτικών, η καθαρογραφή των σχετικών 
αποφάσεων και η κοινοποίηση αυτών στους ενδιαφε¬ 
ρομένους, σύμφωνα με τους ορισμούς του νόμου, 10) η 
καθαρογραφή των προγραμμάτων υπηρεσίας των Δικα¬ 
στών και των Δικαστικών Υπαλλήλων, η ειδοποίηση των 
Δικαστών για την συγκρότηση των αυτόφωρων ποινικών 
δικαστηρίων και οι παραγγελίες για μετακίνηση Ειρηνο¬ 
δικών, Πταισματοδικών και υπαλλήλων για αναπλήρω- 
ση κωλυόμενων, 11) η διεκπεραίωση των εργασιών που 
απαιτούνται για το διορισμό Δικαστών ως Προέδρων 
ή μελών σε συμβούλια, επιτροπές, ιδρύματα, σωματεία 
και με τις αιτήσεις σωματείων για διορισμό δικαστικών 
αντιπροσώπων στις εκλογές αυτών, 12) η τήρηση βιβλίου 
πράξεων του διευθύνοντος το Δικαστήριο, 13) η θεώ¬ 
ρηση εγγράφων σύμφωνα με τη σύμβαση της Χάγης 
και η θεώρηση των βιβλίων των Συμβολαιογράφων, των 
Υποθηκοφυλάκων κ.λπ., 14) η οργάνωση της βιβλιοθήκης, 
η τήρηση σχετικού ευρετηρίου, η μέριμνα για την προ¬ 
μήθεια νομικών συγγραμμάτων και περιοδικών, η μέρι¬ 
μνα για την βιβλιοδεσία των περιοδικών, των εγγράφων 
και των αποφάσεων του Δικαστηρίου, 15) η διαχείριση 
πιστώσεων, η διενέργεια μειοδοτικών διαγωνισμών και 
η προμήθεια υλικών (ειδών γραφικής ύλης, εντύπων, 
ηλεκτρικών λαμπτήρων, ειδών καθαριότητας κ.λπ.), 16) η 
παρακολούθηση της λειτουργίας των φωτοτυπικών μη¬ 
χανημάτων, τηλεομοιοτυπικού μηχανήματος, ηλεκτρο¬ 
νικών υπολογιστών, η προμήθεια των απαραίτητων για 
τη λειτουργία τους υλικών, η επισκευή και η συντήρησή 
τους, 17) η προπαρασκευή και η διεξαγωγή των πάσης 
φύσεως εκλογών (διορισμός εφορευτικών επιτροπών, 
ανακήρυξη υποψηφίων, έκδοση αποτελεσμάτων, ανα¬ 
κήρυξη επιτυχόντων κ.λπ.) και η έκδοση βεβαιώσεων 
σχετικά με την άσκηση του εκλογικού δικαιώματος, 18) 
η τήρηση βιβλίων αντικλήτων, αποφάσεων συμβουλίου, 
διαιτητικών αποφάσεων, κοινοποιούμενων εγγράφων, 
άγνωστης διαμονής διαδίκων, επίπλων και σκευών, η 
σύνταξη και έκδοση των σχετικών εγγράφων και πι¬ 
στοποιητικών, η χορήγηση αντιγράφων, 19) η τήρηση 
του καταλόγου πραγματογνωμόνων και διαιτητών και 
η παραλαβή των αιτήσεων για εγγραφή στον αντίστοι¬ 
χο κατάλογο, 20) η σύνταξη δηλώσεων αποδοχής και 
αποποίησης κληρονομιάς και η έκδοση πιστοποιητικών 
μη αποποίησης κληρονομιάς, 21) η παραλαβή αιτημάτων 
από Κράτη μέλη της Ε.Ε σύμφωνα με τον κανονισμό 
της Ευρωπαϊκής ένωσης, για λήψη καταθέσεων κ.α, η 
αποστολή κλήσεων, η σύνταξη πρακτικών, η αποστολή 
τους για μετάφραση στο Υπουργείο Εξωτερικών και η 
τελική αποστολή τους στην υποβάλλουσα το αίτημα 
ευρωπαϊκή χώρα και 22) κάθε άλλη εργασία διοικητι¬ 
κής φύσεως που δεν υπάγεται στα άλλα τμήματα της 
Γ ραμματείας. 

Άρθρο 23 

(Πολιτικό Τμήμα Γραμματείας Δικαστηρίου) 

Στο Πολιτικό τμήμα της Γ ραμματείας του Πρωτοδι¬ 
κείου Σπάρτης ανήκουν οι εξής αρμοδιότητες: 1) η πα¬ 
ραλαβή όλων των δικογράφων που απευθύνονται στο 
Πολυμελές και στο Μονομελές Πρωτοδικείο, η σύνταξη 
των εκθέσεων καταθέσεως και των πράξεων ορισμού 
συζήτησης, η εγγραφή των υποθέσεων στα αντίστοιχα 
πινάκια ή εκθέματα, η χορήγηση αντιγράφων στους 
ενδιαφερομένους, η ευρετηρίαση των δικογράφων και 


η τοποθέτησή τους στο αρχείο κατά αριθμητική και 
χρονική σειρά καταθέσεως, 2) η παροχή πληροφοριών 
για την πορεία των υποθέσεων, στις οποίες αναφέρο- 
νται τα παραπάνω δικόγραφα, και η ενημέρωση των 
σχετικών καρτελών, 3) η καθαρογραφή και η δημοσί¬ 
ευση όλων γενικά των αποφάσεων που εκδίδονται επί 
των ανωτέρω δικογράφων, η διεκπεραίωση αυτών, η 
ενημέρωση των σχετικών με τις συζητούμενες υποθέ¬ 
σεις βιβλίων, 4) η σύνταξη εκθέσεων παραιτήσεως από 
ένδικα μέσα, η έκδοση πιστοποιητικών για μη άσκηση 
ένδικων μέσων, η χορήγηση επικυρωμένων αντιγράφων 
όλων των πιο πάνω εγγράφων στους ενδιαφερομένους, 
5) η συμμετοχή ως γραμματέων έδρας κατά την εκ¬ 
δίκαση κάθε φύσεως πολιτικών υποθέσεων, κατά τις 
ημέρες που συνεδριάζει το αντίστοιχο Δικαστήριο, η 
παραλαβή των έγγραφων προτάσεων των διαδίκων 
και των προσθηκών επί των προτάσεων, η σύνταξη 
σχετικών εκθέσεων καταθέσεως και η σύνταξη και κα- 
θαρογραφή των οικείων πρακτικών συζητήσεως, 6) η 
παραλαβή αιτήσεων για την όρκιση πραγματογνωμόνων, 
η σύνταξη πρακτικών όρκισης πραγματογνωμόνων, η 
παραλαβή εκθέσεων πραγματογνωμοσύνης, η σύνταξη 
των σχετικών εκθέσεων καταθέσεως, η σύνταξη και 
καθαρογραφή εκθέσεων αυτοψίας, 7) η παραλαβή και η 
σύνταξη εκθέσεων καταθέσεως εταιρικών ομόρρυθμων 
και ετερόρρυθμων εταιρειών και εταιρειών περιορισμέ¬ 
νης ευθύνης, ο σχηματισμός του οικείου φακέλου, η 
χορήγηση επικυρωμένων αντιγράφων των παραπάνω 
εταιρικών, η δημοσίευσή τους, η συμπλήρωση των σχε¬ 
τικών καρτελών, η ευρετηρίασή τους κατά αλφαβητική 
σειρά, η τήρηση του ευρετηρίου εταιρειών, η χορήγηση 
πιστοποιητικών για τροποποιήσεις εταιρικών, για διά¬ 
λυση εταιρειών και για καταχωρημένες ή μη εταιρείες 
και η χορήγηση επικυρωμένων αντιγράφων παλαιών 
εταιρειών, 8) η έκδοση πιστοποιητικών περί πτωχεύσεως 
ή όχι εταιρειών και φυσικών προσώπων, η σύνταξη των 
υποβαλλόμενων στο Δικαστήριο εκθέσεων για διορισμό 
συνδίκων, των εκθέσεων συνελεύσεως πιστωτών, των 
εκθέσεων του Εισηγητή πτωχεύσεων για ορισμό χρόνου 
συνελεύσεως πιστωτών για επαλήθευση πιστώσεων, 
των εκθέσεων του Εισηγητή πτωχεύσεως για ορισμό 
χρόνου συνελεύσεως πιστωτών για συμβιβασμό, των 
εκθέσεων συνελεύσεως πιστωτών για συμβιβασμό ή 
ένωσης των πιστωτών, των υποβαλλόμενων στο Δικα¬ 
στήριο εκθέσεων για επικύρωση πτωχευτικών συμβιβα¬ 
σμών, των υποβαλλόμενων στο Δικαστήριο εκθέσεων 
για διορισμό συνδίκων ή για την έκδοση αποφάσεων 
περί αντικαταστάσεως των συνδίκων αυτών, των υπο¬ 
βαλλόμενων στο Δικαστήριο εκθέσεων για την έκδοση 
αποφάσεων περί καθορισμού προσωρινής ή οριστικής 
αντιμισθίας των συνδίκων, των υποβαλλόμενων στο 
Δικαστήριο εκθέσεων για την χορήγηση αδειών εκποι- 
ήσεως ακίνητης πτωχευτικής περιουσίας, των εκθέσε¬ 
ων του Εισηγητή Πτωχεύσεων για εκποίηση ακινήτων 
πτωχευτικής περιουσίας, των εκθέσεων συνελεύσεως 
πιστωτών για την λογοδοσία των συνδίκων και την 
γνωμοδότηση των πιστωτών για το αν ο πτωχός είναι 
συγγνωστός ή όχι, των υποβαλλόμενων στο Δικαστήριο 
εκθέσεων για έκδοση αποφάσεων περί παύσεως των 
εργασιών των πτωχεύσεων και ανακλήσεως αυτών και 
των υποβαλλόμενων στο Δικαστήριο εκθέσεων για έκ¬ 
δοση αποφάσεων για την ανάκληση των αποφάσεων 
εκείνων που κήρυξαν παύση εργασιών πτωχεύσεων, 9) η 

αρχειοθέτηση οποιασδήποτε φύσεως εγγράφων (δικα¬ 
στικών αποφάσεων, δικογράφων, έγγραφων προτάσεων 
κ.α.), η έκδοση πιστοποιητικών οποιοσδήποτε φύσεως, 
η χορήγηση αντιγράφων αποφάσεων, απογράφων, η 
απόδοση εγγυητικών επιστολών, 10) η δημοσίευση κα¬ 
ταστατικών σωματείων και των τροποποιήσεων αυτών, 
καθώς και η διεκπεραίωση των σχετικών μ’ αυτές ερ¬ 
γασιών, 11) η χορήγηση πιστοποιητικών που αφορούν 
δικαστική συμπαράσταση, καθώς και η διεκπεραίωση 
της αναγκαίας προδικασίας για τις υποθέσεις πού ει- 
σάγονται αυτεπαγγέλτως προς εκδίκαση με τη διαδι¬ 
κασία της εκούσιας δικαιοδοσίας, 12) η παραλαβή των 
αιτήσεων για έκδοση διαταγών πληρωμής, η σύνταξη 
των εκθέσεων καταθέσεως αυτών, η δημοσίευση των δι¬ 
αταγών πληρωμής, η έκδοση απογράφων, η ενημέρωση 
των σχετικών καρτελών και ευρετηρίων, η σύνταξη των 
μηνιαίων πινάκων και ο υπολογισμός του τέλους απο- 
γράφου, 13) η παραλαβή των κατατιθέμενων διαθηκών, η 
σύνταξη εκθέσεων καταθέσεως αυτών, το άνοιγμα των 
σχετικών καρτελών, η δημοσίευση των διαθηκών με τη 
σύνταξη και καθαρογραφή των πρακτικών συζήτησης, 
η ευρετηρίαση διαθηκών, η παραλαβή των διαθηκών 
που αποστέλλουν οι εκτός έδρας Συμβολαιογράφοι και 
οι ξένες αρχές, η καταχώριση των τελευταίων αυτών 
διαθηκών στα σχετικά βιβλία και η ευρετηρίασή τους, 
η διεξαγωγή της σχετικής αλληλογραφίας, η αποστολή 
στο τέλος κάθε μήνα, αντιγράφων όλων των διαθηκών 
στο Πρωτοδικείο Αθηνών, την Δ.Ο.Υ. Σπάρτης και στην 
αρμόδια Δ.Ο.Υ. του κάθε κληρονομούμενου, η παραλαβή 
αιτήσεως, η έκδοση πιστοποιητικών περί δημοσιεύσεως 
ή όχι διαθηκών και με την χορήγηση αντιγράφων διαθη¬ 
κών και ως γραμματείς έδρας κατά τις ημέρες που δη¬ 
μοσιεύονται διαθήκες και εξετάζονται μάρτυρες για την 
κήρυξη των ιδιόγραφων διαθηκών ως κυρίων, η τήρηση 
βιβλίων αποποιήσεως κληρονομιών και σχολαζουσών 
κληρονομιών, 14) η παραλαβή και η σύνταξη εκθέσεων 
καταθέσεως αιτήσεων για τη λήψη ασφαλιστικών μέ¬ 
τρων οποιοσδήποτε φύσεως, η χορήγηση αντιγράφων 
των πιο πάνω αιτήσεων, το άνοιγμα σχετικών καρτελών 
και ενημέρωση αυτών, η σύνταξη των προσωρινών δια¬ 
ταγών οποιοσδήποτε φύσεως, η σύνταξη των πινάκων 
αναβολής συζητήσεως των υποθέσεων, η δημοσίευση 
των αποφάσεων, η ενημέρωση ευρετηρίων (φυσικών και 
νομικών προσώπων), η τήρηση του αρχείου εκδιδόμενων 
αποφάσεων, η χορήγηση αντιγράφων των αποφάσεων, 
η σύνταξη εκθέσεων κατάθεσης και απόδοσης εγγυη¬ 
τικών επιστολών, η τήρηση πρακτικών επί της έδρας 
όταν αυτό προβλέπεται από τον νόμο ή διατάσσεται 
από τον Δικαστή, η σύνταξη πρακτικών σε περίπτωση 
αναβολής συζητήσεως των υποθέσεων, η σύνταξη πρα¬ 
κτικών συμβιβασμού, η σύνταξη πρακτικών παραίτησης 
από δικόγραφο ή από δικαίωμα, η σύνταξη και έκδοση 
πιστοποιητικών αναγκαστικής διαχείρισης, η σύνταξη 
και έκδοση πιστοποιητικών σχετικά με τις εκδιδόμενες 
αποφάσεις, η αποστολή στον Εισαγγελέα Πρωτοδικών 
αποφάσεων, πρακτικών και άλλων εγγράφων, όταν αυτό 
διατάσσεται με την απόφαση ή προβλέπεται από το 
νόμο, η παροχή πληροφοριών στους ενδιαφερομένους, 
η χορήγηση σημειωμάτων σχετικά με τους πλειστηρια- 
σμούς διάφορων περιουσιακών στοιχείων, η χορήγηση 
πιστοποιητικών σχετικά με την τύχη των προσωρινών 
διαταγών επί ματαιώσεως της συζητήσεως των υποθέ¬ 
σεων, η σύνταξη μηνιαίων πινάκων εργασιών των Δικα¬ 


στών και 15) η σύνταξη των πινάκων εκκρεμότητας των 
Δικαστών στις πολιτικές υποθέσεις. 

Αρθρο 24 

(Ποινικό Τμήμα Γραμματείας Δικαστηρίου) 

Στο Ποινικό τμήμα της Γραμματείας του Πρωτοδικείου 
Σπάρτης ανήκουν οι εξής αρμοδιότητες: 1) η συμμε¬ 
τοχή των υπαλλήλων ως γραμματέων έδρας κατά τις 
συνεδριάσεις του Μικτού Ορκωτού Δικαστηρίου, του 
Τριμελούς και Μονομελούς Πλημμελειοδικείου και του 
Τριμελούς και Μονομελούς Δικαστηρίου Ανηλίκων, 2) η 
σύνταξη και καθαρογραφή των πρακτικών συνεδριάσε¬ 
ων και η καθαρογραφή των κάθε είδους αποφάσεων, η 
ταξινόμησή τους κατ’ αύξοντα αριθμό και η αρχειοθέ¬ 
τησή τους, η σύνταξη και η αποστολή αποσπασμάτων 
καταδικαστικών αποφάσεων και αποφάσεων τιμωρίας 
λιπενόρκων και λιπομαρτύρων προς εκτέλεση, 3) η σύ¬ 
νταξη εκθέσεων ασκήσεως ένδικων μέσων (εφέσεων, 
αναιρέσεων κ,λπ.) και η καταχώριση των αποφάσεων 
στο προβλεπόμενο από το Ν. 969/1979 βιβλίο, 4) η υπο¬ 
βολή των αναβλητικών αποφάσεων, των εκδιδόμενων 
ερήμην του κατηγορουμένου και των υποκειμένων σε 
έφεση στο αρμόδιο τμήμα των Εισαγγελιών Εφετών 
και Πλημμελειοδικών, 5) η έναρξη συνόδων του Μικτού 
Ορκωτού Δικαστηρίου, η κλήρωση ενόρκων, η σύνταξη 
αποφάσεων με τις οποίες τιμωρούνται οι λιπένορκοι, η 
αντικατάσταση άγνωστης διαμονής ενόρκων, η αποστο¬ 
λή κατάστασης ενόρκων στην Εισαγγελία, του Μικτού 
Ορκωτού Δικαστηρίου, 6) η εκκαθάριση των επιβαλλό¬ 
μενων χρηματικών ποινών, δικαστικών εξόδων και τελών, 
η βεβαίωση των χρηματικών ποινών που επιβάλλονται 
στους καταδικαζόμενους κατηγορουμένους, η σύνταξη 
τριπλοτύπων καταστάσεων για επιστροφή και διαγραφή 
ποσών από τα αρμόδια ταμεία, η διεξαγωγή της σχετι¬ 
κής αλληλογραφίας με τα δημόσια ταμεία, η σύνταξη 
των ποινικών Μητρώων των καταδικαζόμενων κατη¬ 
γορουμένων, όταν συντρέχει νόμιμη περίπτωση προς 
τούτο (αμετάκλητη απόφαση), η έκδοση στατιστικών 
στοιχείων από τα αντίστοιχα ποινικά Μητρώα, η παρα¬ 
λαβή των δικογραφιών (ερήμην) από την Εισαγγελία, ο 
διαχωρισμός τους κατά δικαστήρια και η ενημέρωση 
των βιβλίων κινήσεως, η παράδοση των δικογραφιών 
στο ποινικό αρχείο, η ταξινόμηση των Δελτίων Ποινικού 
Μητρώου κατά Εισαγγελίες Πρωτοδικών, η καταχώρησή 
τους στο ειδικό βιβλίο και η αποστολή τους στην Εισαγ¬ 
γελία Πλημμελειοδικών και τέλος, η αλληλογραφία για 
την ανεύρεση μέσω των αρμοδίων αστυνομικών τμη¬ 
μάτων ή άλλης αρμόδιας αρχής στοιχείων των ερήμην 
καταδικαζόμενων για την συμπλήρωση των Δελτίων 
Ποινικού Μητρώου, 7) η σύνταξη εκθέσεων καταθέσεως 
και αποδόσεως χρηματικών εγγυήσεων κ.λπ., η τήρηση 
των οικείων καρτελών και η ενημέρωση των σχετικών 
βιβλίων, η έκδοση και χορήγηση διαφόρων πιστοποιητι¬ 
κών, η αρχειοθέτηση των δικογραφιών, 8) η συμμετοχή 
γραμματέα στις συνεδριάσεις του Συμβουλίου Πλημμε- 
λειοδικών, η σύνταξη των κλήσεων για την αυτοπρόσω¬ 
πη εμφάνιση κατηγορουμένων ή άλλων προσώπων στις 
συνεδριάσεις του Συμβουλίου Πλημμελειοδικών, η δη¬ 
μοσίευση και η καθαρογραφή βουλευμάτων, η σύνταξη 
εκθέσεων ασκήσεως ένδικων μέσων κατά βουλευμάτων, 
η τήρηση των οικείων καρτελών και η ενημέρωση των 
σχετικών βιβλίων, η έκδοση και χορήγηση διαφόρων 
πιστοποιητικών, η αρχειοθέτηση των βουλευμάτων και 

των δικογραφιών, 11) η εκτέλεση καθηκόντων γραμματέα 
της Ανάκρισης που περιλαμβάνει την συμπλήρωση των 
έγγραφων κλήσεων μαρτύρων και κατηγορουμένων και 
την αποστολή τους στα αρμόδια αστυνομικά τμήματα, 
την καθαρογραφή των σχεδίων κατηγορητηρίων, την 
αναζήτηση των δελτίων ποινικού Μητρώου των κατη¬ 
γορουμένων από τις αρμόδιες Εισαγγελίες, την γραπτή 
αποτύπωση στις σχετικές εκθέσεις των μαρτυρικών 
καταθέσεων και των απολογιών των κατηγορουμένων, 
την καθαρογραφή των ενταλμάτων συλλήψεως, βίαιας 
προσαγωγής και προσωρινής κρατήσεως και την διεκ¬ 
περαίωση τους, την καθαρογραφή των διατάξεων του 
Ανακριτή, την σύνταξη εκθέσεων ασκήσεως προσφυγών 
κατά διατάξεων και ενταλμάτων προσωρινής κράτησης 
του Ανακριτή, την σύνταξη εκθέσεων καταθέσεως και 
αποδόσεως χρηματικών εγγυήσεων, την τήρηση καρ¬ 
τελών κίνησης δικογραφιών και την ενημέρωση των 
σχετικών βιβλίων, την διεκπεραίωση της διαδικασίας για 
την όρκιση των πραγματογνωμόνων και την παραλαβή 
των εκθέσεών τους, την σύνταξη και διεκπεραίωση της 
αλληλογραφίας και κάθε άλλου εγγράφου αναγκαίου 
για τη λειτουργία του γραφείου της Ανάκρισης, 12) η 
παραλαβή και η αρχειοθέτηση των ποινικών αποφάσεων 
και των αντίστοιχων δικογραφιών, η παραλαβή και η αρ¬ 
χειοθέτηση των βουλευμάτων και των αντίστοιχων δι¬ 
κογραφιών, η παραλαβή των δικογραφιών που αφορούν 
ερήμην δικαζόμενους κατηγορουμένους, η παραλαβή 
αποδεικτικών επιδόσεως αποφάσεων και η αρχειοθέτη¬ 
σή τους, η χορήγηση αντιγράφων ποινικών αποφάσεων 
και βουλευμάτων, η χορήγηση απογράφων επί ποινικών 
αποφάσεων, η διεκπεραίωση της σχετικής με την απο¬ 
στολή αντιγράφων αποφάσεων, στοιχείων φυγόποινων 
κ.λπ., αλληλογραφίας, με δικαστικές, αστυνομικές και 
άλλες αρχές, η σύνταξη εκθέσεων ασκήσεως ένδικων 
μέσων (εφέσεων, αναιρέσεων, ακυρώσεως, διαδικασίας 
και αποφάσεως, ανακοπών λιπομαρτυρίας κ.λπ.), η χορή¬ 
γηση πιστοποιητικών ασκήσεως ή όχι ένδικων μέσων, η 
παραλαβή, ταξινόμηση και απόδοση πειστηρίων. 

Αρθρο 25 

(Ειδικές Διατάξεις Λειτουργίας της Γραμματείας 
του Δικαστηρίου) 

1. Ο Διευθύνων το Δικαστήριο Πρόεδρος Πρωτοδικών 
ή ο νόμιμος αναπληρωτής του, αφού λάβει υπόψη του 
τις υπηρεσιακές ανάγκες, τις κενές οργανικές θέσεις, τις 
κάθε είδους άδειες των υπαλλήλων και την γνώμη του 


Προϊσταμένου της Γ ραμματείας, με απόφασή του κατα¬ 
νέμει τους υπηρετούντες στο Δικαστήριο υπαλλήλους 
(γραμματείς, δακτυλογράφους, δικαστικούς επιμελητές 
κ.λπ.) στα επιμέρους τμήματα της Γραμματείας. Το ει¬ 
δικότερο αντικείμενο εργασιών του κάθε υπαλλήλου 
ρυθμίζεται κατά το δυνατόν ισομερώς και ισοβαρώς από 
τον Διευθύνοντα το Δικαστήριο Πρόεδρο Πρωτοδικών, 
αφού ληφθούν υπόψη οι υπηρεσιακές ανάγκες, οι κενές 
οργανικές θέσεις, οι κάθε φύσης άδειες και η επιτυχής 
ανταπόκριση του στο ανατιθέμενο έργο. 

2. Ο Προϊστάμενος της Γ ραμματείας του Δικαστηρίου, 
εφόσον το επιβάλλουν υπηρεσιακές ανάγκες, μπορεί και 
προφορικώς να αναθέτει σε υπάλληλο ή σε υπαλλή¬ 
λους ορισμένου τμήματος την εκτέλεση εργασιών που 
ανήκουν στην αρμοδιότητα άλλου τμήματος ή άλλου 
υπαλλήλου, ανάλογα με τις εμφανιζόμενες εκάστοτε 
υπηρεσιακές ανάγκες. 

Αρθρο 26 

(Έναρξη Ισχύος - Μεταβατικές Διατάξεις) 

1. Η ισχύς του παρόντος Κανονισμού θα αρχίσει αμέ¬ 
σως μετά την έγκρισή του. 

2. Από την έναρξη της ισχύος του παρόντος Κα¬ 
νονισμού, καταργείται ο προηγούμενος Κανονισμός 
Εσωτερικής Υπηρεσίας του Πρωτοδικείου Σπάρτης, ο 
οποίος καταρτίσθηκε με την με αριθ. 1/1992 απόφαση 
της Ολομέλειας του Δικαστηρίου τούτου, όπως στη 
συνέχεια τροποποιήθηκε με αποφάσεις της Ολομέλειας 
του Δικαστηρίου τούτου. 

3. Ορίζεται μεταβατική περίοδος προκειμένου να συ- 
ντελεστεί ομαλά η μετάβαση από τον παλαιό στον νέο 
Κανονισμό. Κατά τη μεταβατική αυτή περίοδο δεν ισχύ¬ 
ουν οι περιορισμοί στον προσδιορισμό των υποθέσεων, 
αναφορικά και μόνο με τις υποθέσεις που, κατά το 
χρόνο κατάρτισης του παρόντος Κανονισμού (9.11.2012), 
έχουν ήδη προσδιορισθεί προς εκδίκαση. 

4. Για ό,τι δεν προβλέπεται από τον παρόντα Κανο¬ 
νισμό εσωτερικής υπηρεσίας ισχύουν οι διατάξεις του 
Ν. 1756/1988 "Κώδικας Οργανισμού Δικαστηρίων και Κα¬ 
τάστασης Δικαστικών Λειτουργών", όπως αυτός ισχύει. 

Κρίθηκε αποφασίστηκε και εκδόθηκε, στην Αθήνα, 
στις 3 Σεπτεμβρίου 2013. 

Ο Πρόεδρος 
ΜΙΧΑΗΛ ΘΕΟΧΑΡΙΔΗΣ 

Σε έντυπη μορφή; 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 6 

40 6 

15 6 

Β' 

300 6 

80 6 

30 6 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 6 

30 6 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 6 

30 6 

- 

Ε.Β.Ι. 

100 6 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


• Η τιμή πώλησης μεμονωμένων Φ.Ε.Κ. σε μορφή σά-τοπη από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ,Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί^ 1 ") 


Ηλεκτρονική Διεύθυνση: Ιι1ίρ://νννννν.βί.9ΐ· - β-πιαϊΙ: ννβόπΐ33ΐβΓ.β1@οί·9Γ 

